**Nacrt Ugovora o javnoj nabavi**

**Ličko-senjska županija, Dr. Franje Tuđmana 4, 53 000 Gospić, OIB: 40774389207**, koju zastupa župan \_\_\_\_\_ (u daljnjem tekstu: **NARUČITELJ**)

i

**>Naziv PONUDITELJA ili zajednica gospodarskih subjekata<,** adresa, grad, OIB: xxxxxxx, koje zastupa >funkcija, Ime i Prezime< (dalje u tekstu: **IZVOĐAČ**)

sklopili su dana xx.xx.xxxx. godine sljedeći

**UGOVOR O GRAĐENJU**

**Adaptacija prostorija RZC**

**Broj ugovora: XX**

(dalje u tekstu: “**UGOVOR**“)

**UVODNE ODREDBE**

(1) Ugovorne strane suglasno utvrđuju da je NARUČITELJ proveo otvoreni postupak javne nabave male vrijednosti ev. broj: 3/23 JN čiji je predmet izvođenje građevinski radovi na prilagođavanju dijela prostorija novim potrebama u zgradi KIC-a u Gospiću, na lokaciji k. č. br. 2898, k.o. Gospić, odnosno na adresi Budačka 12, 53 000 Gospić, sukladno priloženoj projektno-tehničkoj dokumentaciji i Troškovnicima a temeljem Dokumentacije o nabavi objavljene u Elektroničkom oglasniku javne nabave Republike Hrvatske pod brojem XX dana XX.

(2) Ovaj Ugovor se sklapa temeljem Odluke o odabiru najpovoljnijeg ponuditelja donesene od strane NARUČITELJA dana XX (Klasa: XX, Urbroj: XX), koja je postala izvršna dana XX.

(3) Ovaj Ugovor sklapa se u skladu s uvjetima određenima u Dokumentaciji o nabavi i ponudi IZVOĐAČA od XX, kojih uvjeta su se Ugovorne strane u izvršavanju Ugovora dužne pridržavati.

(4) Na odgovornost ugovornih strana za ispunjenje obveza iz Ugovora, osim Zakona o javnoj nabavi (Narodne novine 120/2016, dalje u tekstu “ZJN 2016“), na odgovarajući način primjenjuju se odredbe zakona kojim se uređuju obvezni odnosi.

**Članak 1.**

**DEFINICIJE**

(1) Pojmovi navedeni u ovom Ugovoru imat će sljedeće značenje:

„**DOKUMENTACIJA O NABAVI**“ - dokumentacija objavljena u postupku nabave temeljem koje se sklapa ovaj Ugovor.

„**DODATAK OSNOVNOM UGOVORU**“ – pisani sporazum Ugovornih strana kojim se, sukladno odredbama ovog Ugovora i važećih propisa o javnoj nabavi, mijenjaju uvjeti i sadržaj osnovnog Ugovora koji se ne smatraju bitnim izmjenama u odnosu na sadržaj i osnovne elemente Ugovora. Izmjenu ugovora potpisuju obje Ugovorne strane.

„**NALOG**“ – uputa Naručitelja ili Voditelja projekta prema Ugovaratelju koja se daje sukladno ugovornim odredbama u svrhu izvršavanja ugovornih prava Naručitelja.

„**RAČUN PRIKLADAN ZA PLAĆANJE**“ – Račun izdan sukladno Zakonu o elektroničkom izdavanju računa u javnoj nabavi („Narodne novine“ br. 94/2018) i zaprimljen elektronskim putem. Elektronički račun i prateća isprava mora biti izdana sukladno europskoj normi iz članka 3. stavka 1. točke 2. navedenog Zakona. Prilog računu je ovjerena privremena/okončana situacija od Izvođača, Glavnog nadzornog inženjera i Naručitelja.

„**DAN**“ - kalendarski dani ukoliko nije drukčije određeno pojedinim odredbama Ugovora.

„**MJESEC**“ - pod pojmom mjesec misli se na kalendarski mjesec.

„**ROKOVI**“ se računaju u danima, mjesecima i godinama. Ako je rok određen u danima, za početak roka uzima prvi idući dan nakon dana u kojem se zbio događaj otkad treba računati trajanje roka. Ako je posljednji dan roka državni blagdan, ili subota odnosno nedjelja, rok istječe protekom prvoga idućeg radnog dana. Rokovi određeni u mjesecima/godinama završavaju protekom onog dana posljednjeg mjeseca/godine koji po svom broju odgovara danu kada je rok otpočeo. Ako nema tog dana u posljednjem mjesecu, rok završava posljednjeg dana tog mjeseca. Blagdani, subote i nedjelje nemaju utjecaja na početak i tijek roka nego samo utječu na završetak roka.

„**SUKOB INTERESA**“ – svaki događaj/situacija povezana s osobnom, imovinskom koristi ili sličnim razlogom koji utječe ili bi mogao biti od utjecaja na objektivno i nepristrano izvršavanje ovog Ugovora. Sukob interesa nesporno postoji u situacijama određenim važećim ZJN 2016.

„**UGOVORNE STRANE**“ - NARUČITELJ i IZVOĐAČ.

“**IZVOĐAČ**“ - gospodarski subjekt koji je prihvatio obvezu da izvede radove koji su predmet Ugovora Adaptacija prostorija RZC, a nastavno na provedeni postupak javne nabave ev. broj nabave: 3/23 JN.

“**NARUČITELJ**“– osoba koja je naručila izvođenje radova koji su predmet Ugovora.

„**OVLAŠTENE OSOBE NARUČITELJA**“ – Predstavnici NARUČITELJA, VODITELJ PROJEKTA, projektant i nadzorni inženjeri.

“**VODITELJ PROJEKTA**“– osoba koja nastupa u ime i za račun NARUČITELJA te zastupa njegova prava.

„**VIŠA SILA**“ – izvanredne vanjske okolnosti koje se nisu mogle predvidjeti, niti ih je Ugovorna strana mogla spriječiti, izbjeći ili otkloniti te za koje nije odgovorna niti jedna od Ugovornih strana.

„**GRAĐEVINSKA KNJIGA**“ – skup dokumenata u koje se upisuju točni podaci o izmjenama i količinama stvarno izvedenih radova po odgovarajućim stavkama iz troškovnika i koji služi kao dokaz za obračun i naplatu radova. Po potrebi, u građevinsku knjigu ucrtavaju se ili se prilažu i odgovarajuće skice.

“**DOKAZNICE MJERA**“ - analitički ili grafičko-analitički proračun količina pojedine stavke troškovnika.

„**PROJEKTNO-TEHNIČKA DOKUMENTACIJA**“ – dio Ugovora kojim se utvrđuje predmet Ugovora te se navode drugi relevantni podaci nužni za provedbu Ugovora.

„**DODATNI RADOVI**“ – radovi čije izvođenje nije predviđeno u ugovornom troškovniku. Nepredviđeni radovi su radovi uzrokovani okolnostima koje Naručitelj nije mogao predvidjeti u vrijeme sklapanja ugovora a koje je nužno izvesti iz tehnoloških i/ili funkcionalnih razloga radi redovitog izvođenja ugovorenih radova te eventualno hitni radovi koje je nužno izvesti u svrhu očuvanja stabilnosti i sigurnosti građevine, okoline i osoba. Naknadni radovi su oni radovi koji nisu ugovoreni i nisu nužni za ispunjenje ugovora a Naručitelj zahtjeva da se izvedu. Za izvođenje dodatnih radova Izvođač je dužan Naručitelju na odobrenje dostaviti analizu cijena te mora imati pisanu suglasnost Naručitelja. Obračun dodatnih radova izvršit će se prema stvarno izvedenim količinama uz odobrenje Nadzornog inženjera.

“**DINAMIČKO FINANCIJSKI PLAN**“ – plan izvođenja radova koji sadrži minimalno podatke o planiranim rokovima dostave uzoraka na ovjeru, radioničke dokumentacije na ovjeru, rokove predviđene za izvođenje radova, sve podijeljeno po danima prema elementima Izvedbenog projekta i stavkama troškovnika po grupama koje predstavljaju potrebne planirane aktivnosti iz kojih je vidljiva međusobna povezanost i pravilan slijed izvođenja radova u skladu s krajnjim rokom izvođenja radova određenim čl. 21. Ugovora. Financijski plan realizacije Ugovora treba sadržavati prikaz financijskog tijeka izvršavanja ugovora prema mjesecima.

“**RADIONIČKA DOKUMENTACIJA**“ – dokumentacija propisana Troškovnikom koju je Ponuditelj obvezan dostaviti na ovjeru Projektantskom nadzoru.

“**UZORCI**“ – uzorci specificirani Troškovnikom koje je Ponuditelj obvezan dostaviti na ovjeru Projektantskom nadzoru.

„**UVOĐENJE IZVOĐAČA U POSAO**“ **–** datum upisa činjenice uvođenja u posao od strane glavnog nadzornog inženjera u građevinski dnevnik.

„**ZAPISNIK O PRIMOPREDAJI I OKONČANOM OBRAČUNU**“ – sastavlja se nakon uspješno izvršene primopredaje radova između Naručitelja i Izvođača radova te ovjerene Okončane situacije od strane glavnog nadzornog inženjera. Zapisniku o primopredaji prethodi lista s popisom nedostataka.

“**UGOVORNA KAZNA**“ – novčani iznos kojeg sukladno ugovornim odredbama i odredbama važećeg Zakona o obveznim odnosima plaća Ugovaratelj Naručitelju u slučaju kada zakasni s ispunjenjem svojih obveza.

„**GLAVNI IZVOĐAČ RADOVA**“ je glavni izvođač radova koji je odgovoran za međusobno usklađivanje radova i koji imenuje glavnog inženjera gradilišta. Sukladno Zakonu o gradnji imenovati će ga NARUČITELJ.

(2) Kada je to u skladu s kontekstom, smatrat će se da riječi u jednini uključuju množinu i obratno, a za riječi u muškom rodu smatrat će se da uključuju i ženski rod i obratno. Riječi koje označavaju osobe ili strane uključivat će tvrtke i poduzeća i bilo koju organizaciju s pravnom sposobnošću.

**Članak 2.**

**PREDMET UGOVORA**

(1) Ovim Ugovorom IZVOĐAČ se obvezuje izvršiti građevinski radovi na prilagođavanju dijela prostorija novim potrebama u zgradi KIC-a u Gospiću, na lokaciji k. č. br. 2898, k.o. Gospić, odnosno na adresi Budačka 12, 53 000 Gospić, sukladno priloženoj projektno-tehničkoj dokumentaciji i Troškovnicima, te ostalim traženim uvjetima naznačenim u Dokumentaciji o nabavi.

(2) Obvezu iz stavka 1. ovog članka Ugovora IZVOĐAČ je dužan izvršiti s dužnom pažnjom (pažnjom dobrog stručnjaka), prema pravilima struke, učinkovito i u skladu s načelom savjesnosti i poštenja. IZVOĐAČ je dužan uredno i savjesno izvršiti obveze određene primjenjivim propisima o gradnji te se prilikom izvršavanja Ugovora dužan pridržavati svih zakonskih i podzakonskih propisa na snazi u Republici Hrvatskoj.

(3) Za izvršene radove u skladu sa stavkom 1. ovog članka Ugovora, NARUČITELJ se obvezuje IZVOĐAČU isplatiti naknadu utvrđenu člankom 15. Ugovora, na način i u rokovima kako je predviđeno člankom 18. ovog Ugovora.

**Članak 3.**

**OBVEZE IZVOĐAČA**

(1) IZVOĐAČ potpisom ovog Ugovora potvrđuje da su mu poznati svi uvjeti izvođenja radova, uvjeti pristupa mjestu izvođenja radova te da mu je poznata tehnička složenost poslova*.* IZVOĐAČ se potpisom ovog Ugovora odriče prava na prigovore s osnova nepoznavanja projektno-tehničke dokumentacije, uvjeta i načina izvođenja radova.

(2) IZVOĐAČ je obvezan tijekom izvršenja ovoga ugovora pridržavati se svih važećih zakonskih i podazakonskih propisa Republike Hrvatske, a osobito primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

(3) IZVOĐAČ je obvezan u roku od 14 kalendarskih dana od dana potpisivanja Ugovora, dostaviti Naručitelju detaljan **DINAMIČKO-FINANCIJSKI PLAN IZVOĐENJA RADOVA** u svrhu vremenskog i financijskog praćenja njegova izvršenja. Dinamičko-financijski plan obuhvaća prikaz redoslijeda kojim IZVOĐAČ namjerava izvoditi radove uključujući predviđeno vremensko trajanje svake pojedine aktivnosti, kako za IZVOĐAČA, tako i za svakog podugovaratelja.

Dinamičko-financijski plan sadrži minimalno:

- prikaz planiranog početka i završetka izvođenja radova po danima uz prikaz financijskog tijeka izvršavanja ugovora prema mjesecima (npr. plan postotka izvršenja radova po mjesecima do konačnog izvršenja uz prikaz planiranih iznosa koji će se potraživati u privremenim situacijama, sve podijeljeno prema Projektno-tehničkoj dokumentaciji u Prilogu 1. Ugovora)

- prikaz planiranih rokova dostave Uzoraka na ovjeru,

- prikaz planiranih rokove dostave Radioničke dokumentacije na ovjeru.

Dinamičko- financijski plan treba biti podijeljen na objekte te usklađen s krajnjim rokom izvođenja radova određenim čl. 21 Ugovora. Vremenski plan mora omogućiti usporedbu planiranog napredovanja radova (redoslijed aktivnosti izvođenja radova i financiranja) istih sa njihovim stvarnim napredovanjem odnosno realizacijom. Dinamičko-financijski plan treba bit razrađen na način da prikazuje izvođenje radova po funkcionalnim cjelinama, tehnološkim logičnim sljedovima, grupama radova i troškovničkim stavkama. Stavke Dinamičko- financijskog plana usuglasit će NARUČITELJ, VODITELJ PROJEKTA, IZVOĐAČ, Nadzorni inženjer i Koordinator II nakon sklapanju ugovora, a sam dinamički plan treba biti ovjeren od Glavnog inženjera gradilišta i prihvaćen i ovjeren od strane Glavnog nadzornog inženjera.

IZVOĐAČ je obvezan na gradilištu držati presliku vremenskog plana i ažurirane podatke o napredovanju, koji moraju biti dostupni NARUČITELJU i Nadzornom inženjeru.

Dinamičko-financijski plan je okviran i podložan izmjenama. Ako IZVOĐAČ odstupa od izvođenja radova i rokova iz Dinamičko-financijskog plana dužan je dostaviti Nadzornom inženjeru:

- obrazloženje razloga odstupanja;

- ažurirani Dinamičko-financijski plan

- navođenje metoda i radnji koje IZVOĐAČ predlaže kako bi se ubrzalo napredovanje radova i isti izvršili unutar ugovorenog roka utvrđenog člankom 21. Ugovora.

Svaka izmjena Dinamičko-financijskog plana zahtijeva izdavanje prethodne suglasnosti Nadzornog inženjera i NARUČITELJA. Nadzorni inženjer i NARUČITELJ suglasnost daju potpisivanjem Izmijenjenog Dinamičko-financijskog plana dostavljenog i ovjerenog od strane Izvođača.

IZVOĐAČ je dužan obavijestiti Nadzornog inženjera o svim okolnostima koje bi mogle uzrokovati kašnjenje. Obavijest mora sadržavati pojedinosti o mogućim razlozima i pretpostavljenom trajanju kašnjenja.

Ako postoji opravdana sumnja da radovi neće biti izvršeni u ugovorenom roku, NARUČITELJ i nadzorni inženjer ima pravo zatražiti od izvođača da poduzme potrebne mjere kojima će osigurati odgovarajuće ubrzanje izvršenja ugovornih obveza u rokovima predviđenim čl. 21 Ugovora.

(4) IZVOĐAČ je obvezan u odgovarajućem roku, a najkasnije 30 dana prije izvođenja radova za koje je Troškovnikom propisana izrada **Radioničke dokumentacije** dostaviti istu na ovjeru predstavniku Projektantskog nadzora. Projektantski nadzor zaprima Radioničku dokumentaciju u odgovarajućem digitalnom formatu te vrši kontrolu usklađenosti radioničke dokumentacije s uvjetima iz Troškovnika i Projektno tehničke dokumentacije.

IZVOĐAČ je obvezan u roku od 3 radna dana izvršiti korekcije Radioničke dokumentacije ukoliko potrebu za istima utvrdi predstavnik Projektantskog nadzora.

Planirani rokovi dostave Radioničke dokumentacije evidentiraju se u Dinamičko-financijskom planu.

(5) IZVOĐAČ je obvezan u odgovarajućem roku, a najkasnije 30 dana prije pristupanja izvođenju radova na koje se Uzorci odnose dostaviti Uzorke kako je specificirano Troškovnikom na pregled i ovjeru predstavniku Projektantskog nadzora. Rokovi dostave i ovjere uzoraka evidentiraju se u Dinamičko-financijskom planu.

(6) Potpisom ovog Ugovora IZVOĐAČ potvrđuje da je upoznat s činjenicom da je Naručitelj proveo/provodi postupak javne nabave robe i opremanja te javnu nabavu građevinskih radova izgradnje infrastrukrure i uređenja okoliša. Nastavno na predmetni postupak nabave, drugi Ugovori o javnoj nabavi robe/usluga te izgradnje infrastrukrure i uređenja okoliša sklopit će se s odabranim ponuditeljima, koji će svoju ugovornu obvezu biti dužni izvršavati u zoni obuhvata radova.

IZVOĐAČ se obvezuje da će, bez dodatne naknade, koordinirati izvršenje ugovornih obveza s odabranim Izvođačima i podugovarateljima iz ovog članka , tj. da je ovim Ugovorom imenovan za Glavnog izvođača te će biti odgovoran za međusobno usklađivanje radova kako je definirano čl. 55. Zakona o gradnji (NN153/13, 20/17, 39/19), istima će omogućiti pristup u mjeri koja je potrebna i neće ih sprječavati ili na bilo koji način onemogućavati u izvršavanju radova i isporuci robe (opremanju).

(7) Ako bilo koji nepredviđeni događaj, djelovanje ili previd, ili radnje trećih osoba za koje IZVOĐAČ ne odgovara, izravno ili neizravno ometaju izvršavanje Ugovora, bilo djelomično ili u potpunosti, IZVOĐAČ će o navedenom bez odgode i na vlastitu inicijativu obavijestiti NARUČITELJA. Obavijest mora uključivati opis problema, datum njegovog nastanka i mjere koje je IZVOĐAČ poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz ugovora.

(8) Strani IZVOĐAČ mora osigurati dostatan kapacitet prevođenja kako bi omogućio nesmetan rad svog osoblja, korištenje hrvatskih propisa i obavljanje komunikacije s NARUČITELJEM.

**Članak 4.**

**OBVEZE NARUČITELJA**

(1) Naručitelj će IZVOĐAČU nakon potpisa ovog Ugovora i tijekom njegove provedbe dati na raspolaganje bez naknade svaku informaciju i/ili dokumentaciju kojom raspolaže, a koja može biti bitna za izvršenje Ugovora. Po isteku Ugovora IZVOĐAČ je obvezan NARUČITELJU vratiti zaprimljenu dokumentaciju.

(2) Naručitelj ima pravo nadzirati obavljanje posla i davati naloge IZVOĐAČU sukladno kojima je isti dužan postupati.

(3) Ako postoji opravdana bojazan da izvođenje radova neće biti izvršeno u ugovorenom roku, NARUČITELJ ima pravo zatražiti od IZVOĐAČA da poduzme potrebne mjere kojima će osigurati odgovarajuće ubrzanje izvršenja ugovorne obveze.

(4) NARUČITELJ prati realizaciju izvođenja ugovorenih obveza i ima pravo pristupa na mjesto izvođenja radova u svako doba uz poštivanje pravila propisana Zakonom o zaštiti na radu.

Predstavnik NARUČITELJA i VODITELJ PROJEKTA ovlašten je kontrolirati izvršenje Ugovora u skladu s uvjetima određenima u Dokumentaciji o nabavi i odabranom ponudom, a isti su ujedno i osobe odgovorne za komunikaciju u skladu sa člankom 28. i 53. Ugovora.

(5) Naručitelj je obavezan ispuniti svoje preduvjete za uspješno obavljanje tehničkog pregleda s obzirom da će kroz druge nabave/ugovore biti nabavljenioprema i uređaji te građevinski radovi izgradnje infrastrukrure i uređenja okoliša. (nisu predmet ovog ugovora) koji su potencijalno preduvjeti za uspješno obavljanje tehničkog pregleda građevine koja je predmet ove nabave.

(6) Naručitelj je obavezan ispuniti svoje preduvjete za uspješno obavljanje tehničkog pregleda (npr. plaćanje naknade za tehnički pregled, plaćanje komunalne naknade, itd)..

**Članak 5.**

**UVOĐENJE U POSAO**

(1) NARUČITELJ se obvezuje ishoditi potrebnu dokumentaciju odnosno obaviti potrebne radnje i u roku od najkasnije 15 dana od dana potpisa Ugovora uvesti IZVOĐAČA u posao. NARUČITELJ je dužan uvesti IZVOĐAČA u posao te u tom smislu osigurati pristup i posjed gradilišta. IZVOĐAČ je uveden u posao s datumom upisa činjenice uvođenja u posao od strane glavnog nadzornog inženjera u građevinski dnevnik. Uvođenje IZVOĐAČA u posao obuhvaća osobito:

a) osiguranje IZVOĐAČU prava pristupa na Gradilište;

b) predaju IZVOĐAČU tehničke dokumentacije za izvođenje radova bez naknade (građevinsku dozvolu, po jedan ovjereni primjerak glavnog i izvedbenog projekta sa svim izmjenama i dopunama te ostalu potrebnu dokumentaciju za pravilno izvršenje Ugovora;

c) imenovanje Glavnog Nadzornog inženjera i ostalih Nadzornih inženjera, Koordinatora II i Projektantskog Nadzora.

IZVOĐAČ je dužan, prije početka izvođenja radova pripremljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pismene upute. Ako tijekom građenja IZVOĐAČ uoči nedostatke u projektima nedovoljno jasne pojedinosti ili nepotpunost projekta, a osobito one koji se ne mogu otkloniti bez izmjene glavnog projekta i građevinske dozvole, dužan je zastati s izvođenjem radova i u što kraćem roku obavijestiti glavnog nadzornog inženjera i zatražiti potrebna pojašnjenja. Ako to ne učini i zbog toga nastane zastoj u radovima ili druge štetne posljedice, NARUČITELJ zadržava pravo na naknadu štete od IZVOĐAČA.

(2) IZVOĐAČ se obvezuje s izvođenjem radova započeti odmah po uvođenju u posao.

(3) NARUČITELJ može uskratiti pravo uvođenja IZVOĐAČA u posao, uključujući predaju dokumentacije iz stavka 1. ovog članka u naznačenom roku, ako IZVOĐAČ nije dostavio jamstvo za uredno ispunjenje ugovora sukladno članku 33. Ugovora.

(4) NARUČITELJ je dužan pravovremeno osigurati stručni nadzor građenja, odnosno imenovati Nadzorne inženjere i Projektantski nadzor te će o predmetnim imenovanjima pisanim putem obavijestiti IZVOĐAČA.

(5) NARUČITELJ je dužan izvršiti prijavu građenja sukladno primjenjivim propisima o gradnji.

(6) Izvođač je dužan prije početka i tijekom izvođenja radova ispuniti svoje obveze sukladno odredbama Zakona o zaštiti na radu („Narodne Novine“ broj 71/14, 118/14, 154/14, 94/18, 96/18) i na zahtjev Naručitelja, Nadzornog inženjera ili koordinatora II dostaviti plan uređenja gradilišta te potrebne podatke o broju i strukturi radnika, strojeva i druge opreme, tehnologiji i organizaciji izvođenja radova.

(7) IZVOĐAČ je dužan čuvati dokumentaciju koju mu je predao NARUČITELJ s dužnom pažnjom i vratiti NARUČITELJU građevinsku dozvolu, odnosno ovjereni primjerak glavnog projekta sa svim izmjenama i dopunama po izdavanju Zapisnika o konačnom obračunu i primopredaji.

**Članak 6.**

**OVLASTI I DUŽNOSTI STRUČNOG NADZORA**

(1) Stalni stručni nadzor tijekom izvođenja ugovorenih radova obavljat će više nadzornih inženjera odgovarajućih struka u ime NARUČITELJA. Nadzorni inženjeri obavljaju svoje ovlasti i dužnosti određene pisanim ugovorom, primjenjivim propisima o gradnji i Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (Narodne novine broj: 111/14, 107/15, 20/17, 98/19).

(2) U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od NARUČITELJA ovlašten provjeravati i ovjeravati:

a) građevinsku knjigu i građevinski dnevnik;

b) količine i cijene radova u situacijama;

c) analize cijena;

d) izvođenje radova prema planu;

e) IZVOĐAČEV sustav osiguranja kvalitete;

f) uredno vođenje dokumentacije IZVOĐAČA kojom se kontrolira kvaliteta;

g) provođenje mjera zaštite na radu i zaštite okoliša.

h) ispunjava li izvođač, odnosno odgovorna osoba koja vodi građenje i/ili pojedine radove uvjete propisane posebnim zakonom

(3) Glavni nadzorni inženjer daje mišljenje na zahtjeve Ugovornih strana za izmjenom Ugovora, uključujući zahtjev IZVOĐAČA za izmjenom podizvoditelja te produženjem roka za izvršenje obveza, sve sukladno člancima 22. i 24. Ugovora.

(4) Nadzorni inženjeri ovlašteni su davati IZVOĐAČU:

a) upute u svrhu izvršavanja Ugovora

b) naloge

c) odgovore na upite IZVOĐAČA.

(5) Radnje koje Nadzorni inženjeri poduzimaju sukladno Ugovoru ne oslobađaju IZVOĐAČA njegovih ugovornih i zakonskih obveza te odgovornosti za njihovo uredno ispunjenje.

(6) NARUČITELJ je dužan dostaviti IZVOĐAČU odgovarajući akt o imenovanju stručnog nadzora.

(7) IZVOĐAČ je dužan omogućiti nesmetano provođenje stalnog i svakodnevnog stručnog nadzora nad izvođenjem radova. Izvođač je dužan na svoj trošak osigurati ured (kontejner) za potrebe obavljanja stručnog nadzora, odnosno za potrebe nadzornih inženjera.

**Članak 7.**

**PROJEKTANTSKI NADZOR**

(1) Ovlaštena osoba imenovana od strane NARUČITELJA za obavljanje projektantskog nadzora, ima sva prava i obveze u provedbi projektantskog nadzora u okviru zakonskih odredbi, Pravilnika o standardu usluga arhitekata Hrvatske komore arhitekata i ugovora s NARUČITELJEM, a naročito za cjelovitost i međusobnu usklađenost radova nad izvođenjem po ovom Ugovoru u pogledu pojedinosti oblikovanja i izvedbe odnosu na projektno tehničku dokumentaciju.

(2) Projektantski nadzor ovlašten je davati potrebna pojašnjenja projektne dokumentacije ostalim sudionicima gradnje.

(3) NARUČITELJ je dužan dostaviti IZVOĐAČU obavijest o imenovanju projektantskog nadzora.

(4) IZVOĐAČ je dužan omogućiti nesmetano provođenje stalnog i svakodnevnog projektantskog nadzora nad izvođenjem radova.

**Članak 8.**

**POJAŠNJENJA TEHNIČKE DOKUMENTACIJE**

(1) Nadzorni inženjeri i Projektantski nadzor u ime NARUČITELJA daju odgovore na pravovremene upite IZVOĐAČA koji se odnose na pojašnjenja i/ili dostavu tehničke dokumentacije potrebne za izvođenje radova te predane IZVOĐAČU, a koje upite Izvođač postavlja sukladno članku 9. Ugovora.

(2) Odgovori na postavljene upite daju se pisanim putem u primjerenom roku ne duljem od 7 dana od primitka upita IZVOĐAČA.

**ČLANAK 9.**

**UPUTE I NALOZI**

(1) Nadzorni inženjer ovlašten je u svako doba dati IZVOĐAČU dodatne ili izmijenjene nacrte te davati upute, a kada je to potrebno za izvođenje radova u skladu s Ugovorom i otklanjanje nedostataka odnosno nepravilnosti građenja građevine, a osobito ako:

1. odgovarajućom dokumentacijom nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja;

2. izvođač, odnosno odgovorna osoba koja vodi građenje ili pojedine radove ne ispunjava uvjete propisane posebnim zakonom;

3. iskolčenje građevine nije obavila osoba ovlaštena za obavljanje poslova državne izmjere i katastra nekretnina prema posebnom zakonu.

(2) IZVOĐAČ je dužan pridržavati se danih uputa Nadzornog inženjera, Koordinatora II i Projektantskog nadzora. Upute se izdaju u pisanom obliku, osim u slučaju kada je zbog hitnosti ili drugog opravdanog razloga potrebno izdati uputu u usmenom obliku. Ako Nadzorni inženjer ili Projektantski nadzor izdaju uputu u usmenom obliku potvrdit će je u najkraćem mogućem roku pisanim putem. Ako Nadzorni inženjer ili Projektantski nadzor ne potvrde ili odbiju potvrditi uputu pisanim putem u roku od 3 dana od izdavanja upute, IZVOĐAČ će ih pisanim putem pozvati da isto učini. Ako Nadzorni inženjer ili Projektantski nadzor ne postupe po pozivu IZVOĐAČA, tada pisani poziv ima značenje pisane upute. Svaki propust u neodobravanju radova, opreme ili materijala neće značiti odobrenje i time neće prejudicirati pravo Nadzornog inženjera ili Projektantskog nadzora da odbije radove, opremu ili materijale.

(3) U slučaju nastanka izvanrednog događaja koji utječe na sigurnost života, zdravlja, prometa, radova ili susjednog posjeda, IZVOĐAČ je bez odgode i uvijek dužan postupiti po uputama Nadzornog inženjera koje se odnose na izvođenje radnji ili mjera koje su po mišljenju Nadzornog inženjera potrebne za sprječavanje ili ublažavanje štetnih posljedica predmetnog događaja.

(4) Kada je isto potrebno za izvođenje radova IZVOĐAČ može zahtijevati od Nadzornog inženjera ili Projektantskog nadzora izdavanje upute, koja se u navedenom slučaju mora izdati u primjerenom roku.

(5) Ako uputa Nadzornog inženjera ili Projektantskog nadzora zahtijeva izmjenu Ugovora primjenjuju se članci Ugovora kojima se uređuju izmjene.

(6) Osim od Nadzornog inženjera i Projektantskog nadzora, IZVOĐAČ može i od NARUČITELJA primati upute koje se odnose na izvršenje Ugovora.

(7) Ugovorne strane su suglasne da Naručitelj, putem nadzornih inženjera i drugih osoba koje ovlasti, ima pravo konstantno nadzirati izvođenje radova i provjeravati da li se navedeni radovi izvode u skladu s Ugovorom, prema projektnoj i tehničkoj dokumentaciji te prema tehničkim propisima, standardima i normativima glede količine i kakvoće upotrijebljenog materijala i radova. U tu svrhu on, putem ovlaštenih osoba, ima u svako doba pravo pristupa na gradilište i u sve prostore koji se koriste radi realizacije ugovorenih radova, te pravo vršiti uvid u dokumentaciju koju je Izvođač sukladno ovom Ugovoru i propisima dužan imati na mjestu izvođenja radova, a Izvođač je obvezan poduzeti sve što je potrebno radi ostvarivanja tog prava Naručitelja.

(8) Ugovorne strane su suglasne da će iste, tijekom trajanja građenja, najmanje jednom tjedno održavati koordinacijske sastanke o stanju gradilišta, stanju i izvođenju radova.

(9) Na sastancima iz stavka 8. ovog članka će u pravilu prisustvovati svi sudionici u građenju. O održanom sastanku sastavlja se zapisnik u pisanom obliku u dovoljnom broju primjeraka. Predmetne zapisnike potpisuju predstavnici ugovornih strana, koji su iste dužni trajno čuvati. Osim redovitih koordinacijskih sastanaka sa svim sudionicima u gradnji, Izvođač je dužan održavati i redovite dnevne operativne sastanke sa stručnim Nadzorom u svrhu realizacije ugovornih obveza s kojih nije dužan voditi zapisnike.

(10) Ugovorne strane utvrđuju da obveze Izvoditelja iz stavka 7. do 10. ovog Ugovora nisu taksativno navedene, tako da je Izvođač pored tih obveza dužan ispuniti i sve druge obveze koje su potrebne u cilju ispunjenja predmeta Ugovora, a koje su predviđene ovim Ugovorom, propisima i poslovnom praksom.

**ČLANAK 10.**

**TEHNIČKA DOKUMENTACIJA**

(1) Potpisom Ugovora IZVOĐAČ potvrđuje da je proučio svu tehničku dokumentaciju koja je bila dio Dokumentacije o nabavi, da je u potpunosti upoznat sa svim tehničkim karakteristikama, da je suglasan s njom i da nema nikakvih primjedbi glede korištenih materijala, implementiranih sustava i njihove međusobne usklađenosti.

(2) Ako je NARUČITELJ uredno izvršio svoje obveze o predaji dokumentacije sukladno članku 5. Ugovora te su Nadzorni inženjer i Projektantski nadzor odgovorili na zahtjeve Izvođača sukladno članku 8. Ugovora, smatrat će se da je IZVOĐAČ dobio sve potrebne informacije o rizicima, nepredviđenim izdacima i drugim okolnostima koje mogu utjecati na radove.

(3) Smatrat će se da je IZVOĐAČ pregledao gradilište, njegovu okolicu, dokumentaciju za nadmetanje i da je prije podnošenja ponude bio zadovoljan svim relevantnim činjenicama, koje obuhvaćaju (ali se ne ograničavaju na):

- oblik i prirodu gradilišta;

- hidrološke i klimatske uvjete;

- obim i karakter radova i sredstava koja su potrebna za izvođenje i dovršenje radova i za otklanjanje svih nedostataka;

- uvjete što se tiče pristupa, smještaja, uređaja, osoblja, energenata, transporta, vode i ostalih usluga;

- prikladnost i mogućnost pristupnih putova na gradilište.

**Članak 11.**

**GRADILIŠTE, SUSTAV OSIGURANJA KVALITETE I REGULACIJA PROMETA**

(1) IZVOĐAČ je odgovoran za sigurnost i stabilnost svih aktivnosti na gradilištu te metoda građenja iz predmeta ovog ugovora. IZVOĐAČ je dužan poduzeti mjere za uređenje gradilišta predviđene važećim Zakonom o gradnji. Na zahtjev Nadzornog inženjera IZVOĐAČ će dostaviti sve pojedinosti organizacije i metoda građenja te neće poduzimati nikakve znatnije izmjene tih metoda i organizacije bez prethodnog obavještavanja Nadzornog inženjera.

(2) IZVOĐAČ je dužan imenovati GlavnogInženjera gradilišta, odnosno Inženjer gradilišta i voditelj radova u svojstvu odgovorne osobe koja vodi građenje, a sukladno odredbama važećeg Zakona o gradnji i Zakona o poslovima i djelatnostima prostornog uređenja i gradnje. Glavnim Inženjerom gradilišta odnosno inženjerom gradilišta u svojstvu odgovorne osobe imenuje se:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(3) IZVOĐAČ je dužan uspostaviti sustav osiguranja kvalitete kako bi pokazao usuglašenost s ugovornim zahtjevima. Nadzorni inženjer je ovlašten kontrolirati bilo koji dio tog sustava, a usuglašenost sa sustavom osiguranja kvalitete ne oslobađa IZVOĐAČA njegovih ugovornih obveza.

(4) IZVOĐAČ je obvezan o svom trošku riješiti i provoditi privremenu regulaciju prometa, kao i snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina. IZVOĐAČ će snositi sve troškove privremenog prava prolaza koje mu je potrebno, uključujući troškove pristupa gradilištu.

(5) Tijekom izvođenja radova, IZVOĐAČ će paziti da na gradilištu nema nepotrebnih stvari i uklonit će svu nepotrebnu mehanizaciju ili višak materijala. IZVOĐAČ će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni. Nakon završetka radova, IZVOĐAČ će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova te će gradilište ostaviti čistim i u dobrom stanju.

(6) Sukladno člancima 133.- 134. Zakonu o gradnji („Narodne Novine“ broj 153/13 i 20/17, 39/19) gradilište mora biti uređeno i u skladu s posebnim zakonom, ako Zakonom o gradnji i propisom donesenim na temelju navedenog Zakona nije propisano drukčije. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

(7) Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu, sukladno Zakonu o zaštiti na radu („Narodne Novine“ broj 71/14, 118/14, 154/14, 94/18, 96/18) te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda, sukladno Zakonu o zaštiti okoliša („Narodne Novine“ broj 80/13, 153/13, 78/15, 12/18, 118/18) te buka svodi na najmanju mjeru, sukladno Zakonu o zaštiti od buke („Narodne Novine broj 30/09, 55/13, 153/13, 41/16, 114/18).

(8) Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje nakon završetka radova.

(9) Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište. Ograđivanje gradilišta nije dopušteno na način koji bi mogao ugroziti prolaznike.

(10) Sukladno Pravilniku o sadržaju i izgledu ploče kojom se označava gradilište („Narodne Novine“ broj 42/14) gradilište mora biti označeno pločom koja obvezno sadrži ime, odnosno tvrtku investitora, projektanta, IZVOĐAČA i osobe koja provodi stručni nadzor građenja, naziv i vrstu građevine koja se gradi, naziv i oznaku glavnog projekta, datum prijave početka građenja te odgovarajuću vidljivost s obzirom na to da se projekt financira iz ESIF-a.

**Članak 12.**

**OSIGURANJE**

(1) IZVOĐAČ je dužan ugovoriti osiguranje gradilišta za vrijeme izvođenja radova i osiguranje od odgovornosti prema trećima, koje pokriva bilo kakvu štetu radnika Izvođača ili trećih osoba za slučaj nesreće sve do dana preuzimanja radova. Djelatnici NARUČITELJA kao i sam NARUČITELJ smatraju se trećim osobama u smislu odgovornosti IZVOĐAČA za štetu koju pretrpe te osobe od djelatnosti koju obavlja IZVOĐAČ, odnosno od njegove opasne stvari. IZVOĐAČ je obvezan police osiguranja vinkulirati u korist Naručitelja. IZVOĐAČ se obvezuje dostaviti Naručitelju police najkasnije do dana početka radova. Ako IZVOĐAČ ne dostavi police osiguranja u navedenom roku NARUČITELJ ima pravo raskinuti Ugovor.

(2) Osigurana svota za svaku policu osiguranja određuje se na iznos od najmanje 1.500.000,00 kn.

**ČLANAK 13.**

**DOKUMENTACIJA IZVOĐAČA**

(1) <*Strani IZVOĐAČ dužan je zadovoljiti odredbe iz Glave VIII važećeg Zakona o poslovima i djelatnostima prostornog uređenja i gradnje (NN 78/15, 118/18, 110/19).* <

(2) IZVOĐAČ je dužan osigurati te predati NARUČITELJU, odnosno Nadzornom inženjeru u ugovorenim rokovima svu projektnu, atestnu i drugu dokumentaciju koju je sukladno primjenjivim propisima o gradnji dužan osigurati IZVOĐAČ, a koja je potrebna za izdavanje uporabne dozvole, odnosno uporabu građevine za koju se ne izdaje uporabna dozvola. Radovi se neće smatrati spremnim za preuzimanje sve dok IZVOĐAČ ne ispuni obvezu osiguranja predmetne dokumentacije.

(3) Ako Ugovorom nije određeno drukčije sva potrebna dokumentacija predaje se u dva primjerka.

(4) IZVOĐAČ je dužan imati, čuvati i voditi na gradilištu dokumentaciju predviđenu primjenjivim propisima o gradnji te građevinsku knjigu. Dužan je u svako doba osigurati pristup navedenoj dokumentaciji NARUČITELJU i Nadzornom inženjeru.

(5) IZVOĐAČ je dužan podnijeti na odobrenje Nadzornom inženjeru sljedeće dokumente: tehničke listove materijala i opreme koja se ugrađuje, pojedine proračune te druge dokumente koje sukladno primjenjivim propisima o gradnji IZVOĐAČ podnosi na odobrenje Nadzornom inženjeru. U tom slučaju Nadzorni inženjer će što je prije moguće, a najkasnije u roku od 7 dana od primitka dokumenta isti odobriti ili obrazloženo odbiti. Tada je IZVOĐAČ dužan izvršiti potrebne ispravke o svom trošku. Ako se radi o izvedbi pojedinih radova, izvedba tog dijela radova neće početi prije odobrenja dokumenata. Za slučaj promjene odobrenih dokumenata IZVOĐAČ je dužan promijenjene dokumente podnijeti Nadzornom inženjeru na odobrenje.

(6) Izvođač je dužan prilikom primopredaje radova izraditi i dostaviti Nadzornom inženjeru i Naručitelju projekt izvedenog stanja u kojem su evidentirane sve eventualne promjene u odnosu na projektno-tehničku dokumentaciju a koje su sukladno uputama, nalozima i odobrenjima stručnog i projektantskog Nadzora mogle biti izvedene bez izmjena projektne dokumentacije (položaj i visina instalacijskih vodova i sl.)

(7) Ako neki dokument iz dokumentacije IZVOĐAČA predstavlja autorsko djelo IZVOĐAČ jamči da je ovlašteni nositelj autorskih prava te temeljem ovog Ugovora daje NARUČITELJU bez prava na dodatnu naknadu neisključivo, vremenski i teritorijalno neograničeno pravo iskorištavanja djela, što uključuje pravo umnožavanja i pravo prerade.

(8) IZVOĐAČ na gradilištu mora imati, sukladno članku 135. Zakona o gradnji, propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom ili projektom. Dokumentacija mora biti napisana na hrvatskom jeziku latiničnim pismom. Provjeru usklađenosti ugrađenih proizvoda i materijala s obzirom na tehničke specifikacije izvršavat će tijekom izvršavanja ugovora nadzorni inženjer, a provjeru usklađenosti ugrađenih proizvoda i materijala s obzirom na oblikovne karakteristike izvršavat će projektantski nadzor. Sva roba i materijali koji se ugrađuju moraju biti novi (nerabljeni).

**ČLANAK 14.**

**SUKLADNOST MATERIJALA I OPREME**

(1) IZVOĐAČ je dužan o svom trošku provesti, odnosno osigurati provođenje svih prethodnih i tekućih ispitivanja kojima se dokazuje kvaliteta materijala, opreme i izvedenih radova, a koja su određena Ugovorom, odnosno tehničkim normama određenim relevantnim projektom ili važećim standardima i primjenjivim propisima o gradnji.

(2) Vrijeme i mjesto ispitivanja radova, odnosno dijela radova, materijala i opreme IZVOĐAČ će dogovoriti s Nadzornim inženjerom.

(3) U slučaju da smatra potrebnim Nadzorni inženjer može naložiti IZVOĐAČU ponavljanje ispitivanja ili provođenje dodatnih ispitivanja. U slučaju da ponovljena i/ili dodatna ispitivanja pokažu da ispitivani radovi, dijelovi radova, oprema te materijali nisu u skladu s Ugovorom troškove tih ispitivanja snosi IZVOĐAČ. NARUČITELJ može u svako doba zatražiti provođenje kontrolnih ispitivanja o svom trošku. Međutim ako se takvim ispitivanjima utvrdi nedostatak u kvaliteti materijala, opreme i/ili izvedenih radova trošak ponovljenog kontrolnog ispitivanja snosi IZVOĐAČ.

(4) Po ispitivanjima provedenim od strane nezavisnih ovlaštenih osoba IZVOĐAČ je bez odgode dužan dostaviti Nadzornom inženjeru izvještaje o provedenim ispitivanjima potvrđene od strane navedenih ovlaštenih osoba. U slučaju kada se radi o ispitivanjima koje provodi sam, IZVOĐAČ će predmetne izvještaje bez odgode dostaviti na potvrdu Nadzornom inženjeru koji će na poleđini izvještaja potvrditi IZVOĐAČEVU potvrdu o ispitivanju ili će mu izdati potvrdu.

(5) Ako se po provedenim ispitivanjima utvrde nedostaci i/ili nesukladnost s Ugovorom, Nadzorni Inženjer može odbiti radove, dijelove radova, opremu i materijale s nedostacima. U tom slučaju Nadzorni inženjer će dostaviti obavijest IZVOĐAČU s navođenjem razloga odbijanja te nalogom IZVOĐAČU za otklanjanje nedostataka s naznačenim rokom otklanjanja nedostataka i radnjama koje je potrebno poduzeti. IZVOĐAČ je dužan postupiti po nalogu i otkloniti nedostatke u naloženom roku te osigurati da je neprihvaćeni dio radova usklađen s Ugovorom.

(6) Izvođač nije ovlašten ugrađivati niti jedan materijal bez prethodnog odobrenja Nadzornog inženjera i/ili Projektantskog nadzora. Odobrenje materijala vrši se putem dokumentacije “nominacija materijala“ kojima se dokazuje da su ugrađeni materijali sukladni onima iz ponudbenog troškovnika putem izjava o sukladnosti, izjava o svojstvima materijala koji će se ugrađivati, zapisnicima o ispitivanjima, tehničkim listovima, certifikatima i sl.. Obrazac nominacije materijala utvrdit će se nakon potpisivanja ugovora.

**Članak 15.**

**CIJENA**

(1) Cijene radova su iskazane po jedinici mjere ugovorenih radova (jedinična cijena) iz ugovornog troškovnika. Cijena izvođenja radova iz članka 1. ovog Ugovora bez poreza na dodanu vrijednost iznosi XX (slovima: XX) EUR.

(2) Na iznos iz stavka 1. ovog članka Ugovora zaračunava se PDV po važećoj stopi, koji iznosi \_\_\_\_\_\_, te ukupna vrijednost ovog Ugovora iznosi: XX kn (slovima: XX)

**Članak 16.**

**DOSTATNOST CIJENE IZ PONUDE**

(1) IZVOĐAČ odgovara za točnost i potpunost svoje ponude te je prilikom njezinog podnošenja bio dužan uzeti u obzir sve što je potrebno za uredno izvršenje ugovornih obveza te u ponuđenu cijenu uključiti sve troškove povezane s urednim izvršenjem predmeta Ugovora.

(2) Budući da se smatra kako je IZVOĐAČ svoje cijene utvrdio na temelju vlastitih kalkulacija, poslovanja i procjena, isti će bez prava na dodatnu naknadu izvršiti sve radove koji su predmet neke od stavki iz njegove ponude, a za koje nije ukalkulirao sve troškove.

(3) Izvođač izjavljuje i potvrđuje da je ukupni iznos cijene iz članka 15. stavka 1. ovog ugovora, pa tako i jedinične cijene svih stavki iz Ponude/Troškovnika (u daljnjem tekstu: Cijena) formirao nakon obavljanja radnji navedenih u članku 10. ovog Ugovora. Stoga Izvođač nema pravo zahtijevati povećanje Cijene ili isplatu neke druge naknade pozivajući se da u vrijeme davanja ponude nije bio detaljno upoznat s prilikama na mjestu izvođenja radova, odnosno da nije bio upoznat sa drugim parametrima relevantnim za formiranje Cijene. Izvođač nadalje izjavljuje i potvrđuje da u Ponudi/Troškovniku nema skrivenih troškova.

(4) Izvođač izjavljuje i potvrđuje da je u Cijeni uključio sve relevantne troškove kao što su primjerice (ali ne isključivo) troškovi postavljanja pomoćne konstrukcije vezane za montažu, demontažu i transport materijala, troškovi materijala, rada strojeva, transporta, povećani troškovi za prekomjerno korištenje prometnica, pristojbe, porezi, plaće, režijski troškovi, osiguranje, ispitivanje i dokazivanje kvalitete građevinskih i drugih ugrađenih materijala, pripremni radovi te svi drugi izdaci Izvođača potrebni za dovršenje radova i primopredaje građevine Naručitelju na uporabu. Također, Izvođač potvrđuje da su u cijenu uključeni svi troškovi po osnovi glavnog izvođača radova, kao što su promjerice (ali ne isključivo) troškovi organizacije podugovaratelja i drugih izvođača, koordinacije i sl.

**Članak 17.**

**NEPROMJENJIVOST CIJENA**

(1) Ugovorene jedinične cijene su nepromjenjive.

(2) Ugovorna cijena neće se mijenjati zbog promjene cijene elemenata temeljem kojih je određena cijena, osim u slučaju kada je tako određeno prisilnim zakonskim odredbama.

**Članak 18.**

**NAČIN I UVJETI PLAĆANJA**

(1) Izvedene radovi obračunavat će se na osnovi stvarno izvedenih količina. Za potrebe praćenja stvarno izvedenih količina i uvjeta EU financiranja vodit će se Građevinske knjige.

(2) Plaćanje se vrši putem valjanog računa/situacije, ovjerenog od Nadzornog inženjera, koje odabrani IZVOĐAČ dostavlja NARUČITELJU u elektroničkom i tiskanom obliku s potrebnim prilozima. Uz svaku privremenu situaciju IZVOĐAČ će NARUČITELJU dostaviti usporedbu stvarnog i planiranog napredovanja za sve stavke Dinamičko-financijskog plana. U slučaju kašnjenja IZVOĐAČ će navesti pojedinosti o svim događajima ili okolnostima koji bi mogle ugroziti dovršenje u skladu s Ugovorom, kao i mjere koju su prihvaćene (ili će se prihvatiti) da se izbjegne kašnjenje.

IZVOĐAČ će ispostaviti privremene situacije na pregled Nadzornom inženjeru NARUČITELJA najkasnije do 05-og u mjesecu za radove izvedene u proteklom mjesecu. Privremene situacije se izdaju sa stanjem i obračunom stvarno izvedenih radova do zadnjega dana u mjesecu.

Uz privremene mjesečne situacije, IZVOĐAČ je obvezan NARUČITELJU predati mjesečna izvješća o izvršenim radovima u obliku i sadržaju koji će odrediti Naručitelj.

Ako se na privremenoj situaciji koju je dostavio IZVOĐAČ utvrde pogreške u vrijednosti količini ili vrsti radova, Nadzorni inženjer će situaciju uz dopis vratiti IZVOĐAČU na popravak, uz napomenu da rokovi ovjere i plaćanja ponovno počinju teći od dostave ispravljene situacije. Ako se Nadzorni inženjer i Izvođač radova ne slažu oko pojedinih iznosa, Nadzorni inženjer će ovjeriti nesporni dio za plaćanje po predmetnoj situaciji. U svakoj privremenoj situaciji mogu se napraviti ispravci koji su trebali biti učinjeni u bilo kojoj prijašnjoj situaciji.

Račun izdan sukladno Zakonu o elektroničkom izdavanju računa u javnoj nabavi („Narodne novine“ br. 94/2018) i zaprimljen elektronskim putem NARUČITELJ ima pravo odbiti ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

**Okončanu situaciju** IZVOĐAČ mora ispostaviti najkasnije u roku od 30 dana od dana dovršetka radova.

Zapisnik o primopredaji radova i okonačnom obračunu sastavlja Nadzorni inženjer, a ovjerava NARUČITELJ i IZVOĐAČ.

Tim Zapisnikom se utvrđuje izvršenje njihovih međusobnih prava i obveza iz ovog Ugovora, a osobito:

1. ukupnu cijenu stvarno izvedenih radova
2. ukupni iznos isplaćen temeljem privremenih situacija
3. da su radovi kvalitetno izvedeni, a ako nisu, koja se vrijednost (iznos) trajno odbija na ime kvalitete a koji se iznos zadržava do izvedbe po traženoj kvaliteti
4. preostali iznos za plaćanje po okončanoj situaciji
5. da li je došlo da zakašnjenja u obavljanju radova, iznos ugovorne kazne za zakašnjenje
6. da li su i na koji su način su otklonjeni nedostaci utvrđeni prilikom primopredaje Građevine i/ili prilikom tehničkog pregleda te da li je izdana Uporabna dozvola
7. da li je Naručitelj aktivirao Jamstvo za uredno ispunjenje ugovora i ako je u kojem iznosu
8. da li je Izvođač predao Naručitelju Jamstvo za otklanjanje nedostataka te da li je Naručitelj vratio Izvođaču jamstvo za uredno ispunjenje ugovora nakon predaje jamstva za otklanjanje nedostataka
9. da li je Izvođač vratio Naručitelju predanu dokumentaciju prilikom uvođenja u posao
10. da li je Izvođač dostavio projekt izvedenog stanja instalacija i sl. ukoliko je bilo manjih izmjena u odnosu na projektnu dokumentaciju tijekom izvođenja
11. podatke o činjenicama o kojima nije postignuta suglasnost između Naručitelja i Izvođača

(4) Naručitelj će izvršene radove platiti najkasnije u roku od 60 dana od dana kada zaprimi račun/situaciju prikladan za plaćanje u skladu s pravilima financijskog poslovanja proračunskog načina plaćanja. Račun mora biti izdan sukladno Zakonu o elektroničkom izdavanju računa u javnoj nabavi („Narodne novine“ br. 94/2018) i zaprimljen elektronskim putem. Elektronički račun i prateća isprava mora biti izdana sukladno europskoj normi iz članka 3. stavka 1. točke 2. navedenog Zakona. Prilog računu je ovjerena privremena/okončana situacija od Izvođača, Glavnog nadzornog inženjera i Naručitelja. Račun zaprimljen elektronskim putem NARUČITELJ ima pravo odbiti ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

(5) Naručitelj će izvršiti plaćanja na bankovni račun kojeg je IZVOĐAČ naveo u svojoj ponudi. IZVOĐAČ je bez odgode dužan obavijestiti Naručitelja o svakoj promjeni svojeg bankovnog računa.

(6) Sva plaćanja temeljem ovog Ugovora izvršavat će se u hrvatskim kunama (HRK).

(7) Ako se dio ugovora o javnoj nabavi daje u podugovor, tada za dio ugovora koji je isti izvršio, NARUČITELJ neposredno plaća podugovaratelju (osim ako IZVOĐAČ dokaže da su obveze prema podugovaratelju za taj dio ugovora već podmirene). IZVOĐAČ mora svom računu ili situaciji priložiti račune ili situacije svojih podugovaratelja koje je prethodno potvrdio i Nadzorni inženjer

(8) Predujam je isključen, kao i traženje sredstava osiguranja plaćanja.

(9) U slučaju sumnje da su postupci nadmetanja ili izvršenje Ugovora bili zahvaćeni nepravilnostima ili prijevarom koja se može pripisati IZVOĐAČU, NARUČITELJ može obustaviti izvršenje plaćanja. U slučaju utvrđenja nepravilnosti ili prijevare u postupku nadmetanja ili izvršenja Ugovora, NARUČITELJ može, uz

raskid Ugovora, odbiti izvršiti daljnja plaćanja i/ili zatražiti povrat već plaćenih iznosa sukladno primjenjivom zakonodavstvu Europske unije i Republike Hrvatske.

**Članak 19.**

**MJESTO IZVRŠENJA**

Mjesto izvođenja radova je na lokaciji k. č. br. 2898, k.o. Gospić, odnosno na adresi Budačka 12, 53 000 Gospić, sukladno priloženoj projektno-tehničkoj dokumentaciji. Točna lokacija izvršenja ugovora navedena je u opisu zone obuhvata (sa navodom k.č.br) u Projektno-tehničkoj dokumentaciji.

**Članak 20.**

**PREUZIMANJE RADOVA**

(1) Nakon uspješno izvršene primopredaje radova između Naručitelja i Izvođača radova Nadzorni inženjer sastavlja Zapisniku o primopredaji kojem prethode zapisnici o utvrđenim nedostacima ukoliko ih ima i/ili Zapisnik s tehničkog pregleda

(2) Nakon završetka radova IZVOĐAČ je dužan s gradilišta ukloniti preostali materijal, opremu i sredstva za rad te privremene objekte.

(3) Ako se tijekom tehničkog pregleda ili prilikom primopredaje između Naručitelja i Izvođača ustanovi da pojedini radovi nisu izvedeni prema ovome Ugovoru i/ili da postoje nedostaci ili su radovi nekvalitetno izvedeni. IZVOĐAČ je obvezan te nedostatke otkloniti o svom trošku, a za navedeno će mu se ostaviti primjereni rok prema Zapisniku o utvrđenim nedostacima kojeg potpisuju predstavnici Naručitelja, stručnog i projektantskog nadzora i Izvođača.

U slučaju da IZVOĐAČ ne otkloni sve utvrđene nedostatke u zadanom roku, NARUČITELJ će nedostatke otkloniti na trošak IZVOĐAČA i aktivirati jamstvo za uredno ispunjenje ugovora ili jamstvo za otklanjane nedostataka u jamstvenom roku, ovisno koje će u datom trenutku biti na snazi.

**Članak 21.**

**ROKOVI ZA IZVRŠENJE OBVEZA**

1. IZVOĐAČ se obvezuje s izvođenjem radova započeti danom uvođenja u posao, a završiti s izvođenjem istih u roku od **\_\_\_\_\_\_\_ mjeseci** od dana datuma upisa činjenice uvođenja u posao od strane glavnog nadzornog inženjera u građevinski dnevnik.

Aktivnosti za vrijeme izvođenja radova:

- Vođenje građevniskog dnevnika sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“ broj 111/14, 107/15, 20/17, 98/19)

- Izrada građevinske knjige u koju se upisuju točni podaci o izmjenama i količinama stvarno izvedenih radova po odgovarajućim stavkama iz troškovnika i koji služi kao dokaz za obračun i naplatu radova s pripadajućim dokaznicama mjera koje sadrže analitički ili grafičko-analitički proračun količina pojedine stavke troškovnika.

Aktivnosti koje prethode danu završetka radova:

- Dostava radne verzije pisane izjave Izvođača o izvedenim radovima i uvjetima održavanja građevine sukladno Pravilniku o sadržaju pisane izjave izvođača o izvedenim radovima i uvjetima održavanja građevine (NN 43/2014)

- Stručni nadzor mora pregledati dokumentaciju te tražiti dopunu ako se ista ustanovi nepotpunom. Po potpunoj i ispravno dostavljenoj dokumentaciji stručni nadzor obavještava Naručitelja.

U navedeni rok završetka radova nije uključen:

- Tehnički pregled odnosno ishođenje uporabne dozvole

- Primopredaja radova između Naručitelja i Izvođača i otklanjanje nedostataka u primjerenom roku ako se isti konstatiraju prilikom primopredaje i/ili tehničkog pregleda.

Stručni nadzor mora pregledati dokumentaciju te tražiti dopunu ako se ista ustanovi nepotpunom. Po potpunoj i ispravno dostavljenoj dokumentaciji stručni nadzor obavještava Naručitelja.

(2) Faktični završetak radova (datum upisa o završetku svih radova) konstatira se upisom te činjenice u građevinski dnevnik nakon dovršetka svih radova i aktivnosti predviđenih člankom 1 Ugovora, a u roku definiranom stavkom 1 ovog članka, i ovjeren od strane Glavnog nadzornog inženjera.

(3) IZVOĐAČ je dužan prisustvovati tehničkom pregledu te dostaviti svu potrebnu dokumentaciju i dokaze za uspješno provođenje istog i izdavanje uporabne dozvole i otkloniti eventualno uočene nedostatke prilikom tehničkoh pregleda.

(4) Ako se tijekom tehničkog pregleda ili prilikom primopredaje između Naručitelja i Izvođača ustanovi da pojedini radovi nisu izvedeni prema ovome Ugovoru i/ili da postoje nedostaci ili su radovi nekvalitetno izvedeni. Izvođač je obvezan te nedostatke otkloniti o svom trošku, a za navedeno će mu se ostaviti primjereni rok prema Zapisniku o utvrđenim nedostacima kojeg potpisuju predstavnici Naručitelja, stručnog i projektantskog nadzora i/ili Voditelj projekta i Izvođača.

(5) U slučaju da Izvođač ne otkloni sve utvrđene nedostatke u zadanom roku, Naručitelj će nedostatke otkloniti na trošak Izvođača i aktivirati jamstvo za uredno ispunjenje ugovora ili jamstvo za otklanjane nedostataka u jamstvenom roku, ovisno koje će u datom trenutku biti na snazi

**Članak 22.**

**PRODULJENJE ROKA ZA IZVRŠENJE OBVEZA**

(1) Rok za izvršenje obveza koje čine predmet Ugovora može se produljiti:

a) u slučajevima u kojima je IZVOĐAČ zbog više sile ili drugog događaja koji ima značenje promijenjenih okolnosti nastalih nakon sklapanja Ugovora, koje se nisu mogle predvidjeti, bio spriječen izvoditi radove prema Dinamičko-financijskom planu. Razlogom produljenja roka završetka radova mogu biti samo one promijenjene okolnosti koje IZVOĐAČ nije sam uzrokovao.

b) za broj dana za koji zbog nepovoljnih vremenskih prilika nije bilo moguće izvoditi pojedine vrste radova u skladu sa **Dinamičko-financijskim planom**, a koji odgovara trajanju prekida radova upisanom u građevinski dnevnik. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenih po Nadzornom inženjeru u građevinskom dnevniku, a specifično za radove koji su se u tom trenutku planirali izvoditi, a što je propisano normama ili tehničkom uputom za izvođenje predmetnih radova.

c) ako NARUČITELJ, odnosno Nadzorni Inženjer, izda nalog o obustavi radova koja nije uzrokovana krivnjom IZVOĐAČA sukladno članku 50. Ugovora, za broj dana koji odgovara trajanju obustave.

d) ako nastupi neki od uzroka kašnjenja koji daje pravo IZVOĐAČU na produljenje roka za izvršenje obveza prema bilo kojem članku Ugovora.

e) zbog bilo kojeg kašnjenja kojeg je uzrokovao NARUČITELJ ili osobe za koje on odgovara.

(2) Zahtjev za produljenje roka za izvršenje obveza podnosi se odmah po nastanku okolnosti na kojima se temelji zahtjev, odnosno saznanju za predmetne okolnosti, a može se podnijeti najkasnije do isteka ugovorenog roka za izvršenje. Zahtjev se podnosi Nadzornom inženjeru radi davanja mišljenja sukladno članku 48. Ugovora. U zahtjevu je potrebno opisati okolnosti na kojima se on temelji te dostaviti dokaze takvih navoda. Uz zahtjev se dostavlja revidirani Dinamičko-financijski plan iz kojeg je vidljiv novi rok završetka radova. U slučaju osnovanosti zahtjeva pristupa se izmjeni Ugovora.

(3) Radi procjene pojave iznimno nepovoljnih temperatura, oborina i vjetra, normalni uvjeti u pogledu temperature, oborina i vjetra definiraju se kao desetogodišnji mjesečni prosjek tih parametara, izmjereno u nekoj meteorološkoj stanici u blizini lokacije gradilišta. Radi evidencije pojave nepovoljnih klimatskih uvjeta za jedan od tih parametara IZVOĐAČ je dužan tražiti podatke o temperaturi, oborinama ili vjetru od od najbliže meteorološke stanice i sl... U svojoj procjeni, Nadzorni inženjer će uzeti u obzir iznimni i uobičajeni karakter nepovoljnih klimatskih uvjeta i njihovog mogućeg negativnog učinka na kritičnu stazu radova i rok izvođenja/završetka radova. Klimatske specifičnosti određenog podneblja smatrat će se uzetima u obzir prilikom pripreme ponude Izvođača radova i neće se moći smatrati vremenskim neprilikama jer je mogućnost pojave istih Izvođač trebao uzeti u obzir prilikom pripreme Dinamičko-financijskog plana.

**Članak 23.**

**ZAJEDNICA PONUDITELJA**

*Ako IZVOĐAČ izvršava Ugovor kao zajednica ponuditelja (gospodarskih subjekata), tada se u ovom članku ugovora navode podaci o zajednici gospodarskih subjekata.*

(1) Ako IZVOĐAČ djeluje u zajednici gospodarskih subjekata, odnosno udruženju više gospodarskih subjekata sukladno važećim propisima koji uređuju postupak nabave, sve osobe u takvoj zajednici će biti solidarno odgovorne za uredno ispunjenje ugovornih obveza. Zajednica gospodarskih subjekata izvršava Ugovor sukladno svojoj zajedničkoj ponudi u kojoj je naznačeno koji dio Ugovora izvršava pojedini član zajednice gospodarskih subjekata.

(2) U slučaju da jedan član zajednice ne izvršava svoje ugovorne obveze NARUČITELJ može naložiti preuzimanje i izvršenje obveza predmetnog člana drugom članu zajednice. Član kojem je naloženo preuzimanje obveza dužan je iste preuzeti u roku od 8 dana od naloga NARUČITELJA, a član zajednice koji ne izvršava svoje obveze je dužan u roku kojeg odredi NARUČITELJ, a koji iznosi najviše 30 dana, prepustiti izvođenje radova drugom članu, sve sukladno nalogu NARUČITELJA. Odredbe ovog stavka bez utjecaja su na solidarnu odgovornost svih osoba u zajednici za uredno ispunjenje ugovornih obveza.

(3) Sastav ili pravni oblik ustrojstva zajednice neće se promijeniti bez prethodnog pristanka NARUČITELJA. Svaka izmjena sastava zajednice ili pravnog oblika ustrojstva bez prethodnog dopuštenja NARUČITELJA može rezultirati raskidom ugovora.

(4) Zajednica gospodarskih subjekata odredit će osobu s kojom će se u ime zajednice odvijati komunikacija s NARUČITELJEM u svrhu izvršavanja Ugovora.

(5) NARUČITELJ neposredno plaća svakom članu zajednice gospodarskih subjekata za onaj dio Ugovora koji je on izvršio, ukoliko zajednica nije odredila drugačije.

**Članak 24.**

**PODUGOVARATELJI**

*(1) Ako IZVOĐAČ namjerava dio Ugovora dati u podugovor jednom ili više podugovaratelja, tada se u ovom članku ugovora navode podaci o dijelu ugovora o javnoj nabavi koji IZVOĐAČ namjerava dati u podugovor.*

IZVOĐAČ namjerava dati u podugovor sljedeći dio Ugovora (podaci o podugovarateljima imenovanima u ponudi):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) - u podugovor se daje sljedeći dio ugovora: \_\_\_\_\_\_\_\_\_\_\_\_\_\_\_\_\_\_\_(navesti: predmet ili količina, vrijednost ili postotni udio)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) - u podugovor se daje sljedeći dio ugovora: \_\_\_\_\_\_\_\_\_\_\_\_\_\_\_\_\_\_\_(navesti: predmet ili količina, vrijednost ili postotni udio)

(2) Podugovaratelji IZVOĐAČA su gospodarski subjekti koje je IZVOĐAČ naveo kao podugovaratelje u svojoj ponudi i gospodarski subjekti koje je IZVOĐAČ uveo u svojstvu podugovaratelja tijekom izvršenja Ugovora u skladu sa ovim člankom Ugovora.

(3) Sudjelovanje podugovaratelja ne utječe na odgovornost IZVOĐAČA za izvršenje bilo koje obveze iz ovog Ugovora. IZVOĐAČ će biti odgovoran za postupke, neispunjenje obveza i nemar svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar IZVOĐAČA, njegovih stručnjaka, zastupnika ili zaposlenika.

(4) Podugovaranjem se ne stvaraju ugovorne obveze između podugovaratelja i NARUČITELJA. U skladu sa člankom 223. stavkom 1. ZJN 2016 NARUČITELJ je obvezan neposredno plaćati podugovaratelju za dio Ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u Dokumentaciji o nabavi ili IZVOĐAČ dokaže da su obveze prema podugovaratelju za taj dio Ugovora već podmirene. IZVOĐAČ je dužan svom računu priložiti račune ili situacije svojih podugovaratelja koje je prethodno potvrdio te će se plaćanja za dijelove ugovora koje je izvršio podugovaratelj obavljati neposredno podugovaratelju.

(5) IZVOĐAČ može tijekom izvršenja Ugovora podnijeti pisani zahtjev Naručitelju za:

a) promjenu podugovaratelja za onaj dio ugovora koji je prethodno dao u podugovor; ili

b) preuzimanje izvršenja dijela Ugovora kojeg je prethodno dao u podugovor; ili

c) uvođenje jednog ili više novih podugovaratelja čiji ukupni udio ne smije prijeći 30% vrijednosti Ugovora bez poreza na dodanu vrijednost, neovisno o tome je li prethodno dao dio Ugovora u podugovor ili ne.

(6) Zahtjev iz stavka 6. ovog članka Ugovora IZVOĐAČ je dužan predati pravodobno, prije planiranog izvođenja radova sukladno **dinamičko-financijskom planu** IZVOĐAČA i uvođenja podugovaratelja u posao, vodeći računa o roku u kojem NARUČITELJ odlučuje o zahtjevu te rokovima za izvršenje obveza određenih Ugovorom.

(7) Uz zahtjev za promjenu podugovaratelja iz stavka 6. ovog članka Ugovora IZVOĐAČ je dužan NARUČITELJU dostaviti sljedeće podatke:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podizvođača) – u podugovor se daje sljedeći dio ugovora: \_\_\_\_\_\_\_\_\_\_\_\_\_\_\_\_\_\_\_(navesti: predmet ili količina, vrijednost ili postotni udio).

(8) Uz zahtjev za promjenu podugovaratelja IZVOĐAČ je dužan NARUČITELJU dostaviti i važeće dokumente kojima se dokazuje da novi podugovaratelj:

a) nije u situacijama koje predstavljaju razloge isključenja koji su u postupku nabave koji je prethodio sklapanju Ugovora bili naznačeni i za podugovaratelje,

b) ispunjava uvjete koji se odnose na tehničku i stručnu sposobnost ukoliko se IZVOĐAČ u postupku nabave oslonio na sposobnost podugovaratelja kojeg mijenja.

(9) U roku 10 dana od primitka zahtjeva IZVOĐAČA, Nadzorni inženjer daje mišljenje o osnovanosti zahtjeva za promjenom ili uvođenjem podugovaratelja. Temeljem predmetnog mišljenja NARUČITELJ se očituje o zahtjevu IZVOĐAČA u roku od 10 dana od zaprimanja mišljenja Nadzornog inženjera kojim je utvrđena osnovanost zahtjeva. Ako je za donošenje za osnovanost mišljenja Nadzornom inženjeru potrebna dodatna dokumentacija, odnosno, ako je za očitovanje NARUČITELJU potrebna dodatna dokumentacija osim one koju je IZVOĐAČ dostavio uz zahtjev za promjenom, rok za izdavanje mišljenja Nadzornog inženjera ili rok za izdavanje očitovanja NARUČITELJA miruje do trenutka dostave dodatne dokumentacije.

(10) U slučaju odbijanja zahtjeva za promjenom Nadzorni inženjer je u mišljenju, a NARUČITELJ u očitovanju, dužan navesti razloge odbijanja.

U slučajevima iz stavka 6. točke a) i točke c) ovog članka Ugovora, NARUČITELJ će zahtjev IZVOĐAČA odbiti ako se IZVOĐAČ u postupku nabave radi dokazivanja kriterija za odabir gospodarskog subjekta oslonio na sposobnost podugovaratelja čiju promjenu traži, a novi podugovaratelj ne ispunjava navedene kriterije ili postoje osnove za isključenje.

U slučaju iz stavka 6. točke b) ovog članka Ugovora, NARUČITELJ će zahtjev IZVOĐAČA odbiti ako se IZVOĐAČ u postupku nabave radi dokazivanja kriterija za odabir gospodarskog subjekta oslonio na sposobnost podizvođača čiji ugovor planira preuzeti, a IZVOĐAČ samostalno ne posjeduje takvu sposobnost ili je taj dio ugovora već izvršen.

(11) Promjena podugovaratelja, preuzimanje izvršenja dijela Ugovora kojeg je prethodno dao u podugovor ili uvođenje novih podugovaratelja bez odobrenja NARUČITELJA predstavlja kršenje ugovornih obveza, te je u predmetnom slučaju NARUČITELJ može raskinuti ugovor te aktivirati jamstvo za uredno izvršenje Ugovora.

(12) Podugovorom se ne stvara ugovorni odnos između podugovaratelja i NARUČITELJA. Sudjelovanje podugovaratelja ne utječu na odgovornost IZVOĐAČA za izvršenje bilo koje obveze iz Ugovora. IZVOĐAČ odgovara za postupke te neizvršavanje ili neuredno izvršavanje obveza svojih podugovaratelja te njihovih zastupnika i/ili radnika, kao da se radi o postupcima te neizvršavanju ili neurednom izvršavanju obveza samog IZVOĐAČA, njegovih zastupnika ili radnika.

(13) Podugovaratelji se u smislu Zakona o gradnji (NN 153/13, 20/17, 39/19) isto smatraju Izvođačima i moraju ispunjavati propisane uvjete sukladno odredbama Zakona o poslovima i djelatnostima prostornog uređenja i gradnje (NN 78/15, 118/18, 110/19).

**Članak 25.**

**GLAVNI IZVOĐAČ**

(1) Sukladno članku 55. stavku 2. Zakona o gradnji ako u građenju sudjeluju dva ili više IZVOĐAČA (ukjučujući i Podugovaratelje), Naručitelj kao investitor ugovorom o građenju određuje IZVOĐAČA kao **Glavnog izvođača** koji je odgovoran za međusobno usklađivanje radova i koji imenuje **Glavnog inženjera gradilišta.**

(2) Naručitelj ovime za Glavnog izvođača određuje \_\_\_\_\_\_\_\_\_\_\_\_\_\_\_\_\_\_\_koji je odgovoran za međusobno usklađivanje radova i koji imenuje glavnog inženjera gradilišta.

(3) IZVOĐAČ građevinskih radova se obvezuje da će, bez dodatne naknade, koordinirati izvršenje ugovornih obveza s odabranim ponuditeljima robe i opremanja, da će istima omogućiti pristup u mjeri koja je potrebna te ga neće sprječavati ili na bilo koji način onemogućavati u izvršavanju isporuka robe (opremanju). Odabrani ponuditelji za nabavu robe i opremanja će svoju ugovornu obvezu biti dužan izvršavati u zoni obuhvata izgradnje.

(4) S obzirom da će kroz druge nabave biti nabavljeni radovi na infrastrukturi i uređenju okoliša (nisu predmet ovog Ugovora) te oprema i uređaji (nisu predmet ovog Ugovora) koji će stvoriti preduvjete za tehnički pregled, odabrani IZVOĐAČ građevinskih radova je imenovan za glavnog izvođača te će biti odgovoran za međusobno usklađivanje radova kako je definirano čl. 55., Zakona o gradnji (ZOG) (NN153/13, 20/17, 39/19)

**Članak 26.**

**GLAVNI INŽENJER GRADILIŠTA/VODITELJ RADOVA**

(1) Izvođač imenuje Glavnog Inženjera gradilišta odnosno Inženjera gradilišta i voditelja građenja u svojstvu odgovorne osobe koja vodi građenje, odnosno izvođenje građevinskih i drugih radova različitih struka.

Izvođač će dostaviti Naručitelju imenovanja svih inženjera gradilišta i voditelja radova u okviru zadaća pojedinih struka, kao i za glavnog inženjera gradilišta.

(2) Inženjer gradilišta, odnosno voditelj radova odgovoran je Izvođaču za provedbu obveza iz članka 54. Zakona o gradnji kako slijedi:

- provjerava gradi li IZVOĐAČ u skladu s građevinskom dozvolom, ovim Zakonom, tehničkim propisima, posebnim propisima, pravilima struke;

- povjerava izvođenje građevinskih radova i drugih poslova osobama koje ispunjavaju propisane uvjete za izvođenje tih radova, odnosno obavljanje poslova

- provjerava izvode li se radovi tako da se ispune temeljni zahtjevi za građevinu, zahtjevi propisani za energetska svojstva zgrada i drugi zahtjevi i uvjeti za građevinu

- provjerava ugrađuju li se građevni i drugi proizvodi te postrojenja u skladu sa Zakonom o gradnji i posebnim propisima

- dužan je osigurati dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine s temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određena Zakonom o gradnji, posebnim propisom ili projektom odnosno Dokumentacijom o nabavi

- dužan je gospodariti građevnim otpadom nastalim tijekom građenja na gradilištu sukladno propisima koji uređuju gospodarenje otpadom

- dužan je oporabiti i/ili zbrinuti građevni otpad nastao tijekom građenja na gradilištu sukladno propisima koji uređuju gospodarenje otpadom

- dužan je sastaviti pisanu izjavu o izvedenim radovima i o uvjetima održavanja građevine.

(3) Glavni Inženjer gradilišta odgovoran je Glavnom Izvođaču za cjelovitost i međusobnu usklađenost radova, za međusobnu usklađenost provedbe obveza iz članka 54. Zakona o gradnji te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

(4) GlavniInženjer gradilišta može biti istodobno i inženjer gradilišta izvođača, odnosno voditelj radova za određenu vrstu radova.

(5) Glavni inženjer gradilišta, inženjer gradilišta i voditelj radova mogu biti osobe koje ispunjavaju uvjete za obavljanje tih poslova prema posebnom zakonu.

(6) IZVOĐAČ se obvezuje odluke o imenovanju Glavnog Inženjera/Inženjera gradilišta/voditelja radova dostaviti NARUČITELJU.

**Članak 27.**

**STRUČNJACI**

(1) Za izvođenje radova koji su predmet Ugovora IZVOĐAČ stavlja NARUČITELJU na raspolaganje tim stručnjaka.

(2) Angažiranje stručnjaka od strane IZVOĐAČA neće rezultirati stvaranjem ugovorne veze između stručnjaka i NARUČITELJA.

(3) IZVOĐAČ je dužan na vlastitu inicijativu predložiti zamjenu u sljedećim slučajevima:

a) u slučaju planiranog odsustva (npr. zbog korištenja rodiljnog ili roditeljskog dopusta, itd.);

b) u slučaju smrti, bolesti ili nesreće;

c) ako zamjena odobrenog stručnjaka postane nužna zbog bilo kojeg drugog razloga na koju IZVOĐAČ nema utjecaj (npr. ostavka, itd.).

(4) Zamjenu stručnjaka, IZVOĐAČ mora predložiti u roku od 15 dana od prvog dana njegova odsustva. NARUČITELJ mora odobriti ili odbiti predloženu zamjenu u roku od 7 dana.

(5) Ukoliko IZVOĐAČ u navedenom roku ne predloži zamjenu, ili izvrši zamjenu bez prethodnog odobrenja NARUČITELJA, NARUČITELJ zadržava pravo raskida Ugovora i naplate jamstva za uredno ispunjenje ugovora.

(6) NARUČITELJ zadržava pravo zahtijevati zamjenu stručnjaka ako stručnjak opetovano propušta izvršavati ugovorne obveze.

(7) Sve eventualne troškove povezane sa zamjenom stručnjaka snosi IZVOĐAČ.

**Članak 28.**

**PREDSTAVNIK NARUČITELJA**

(1) Predstavnik NARUČITELJA kao odgovorna osoba prati realizaciju izvođenja ugovorenih radova i rad IZVOĐAČA, glavnog inženjera/inženjera gradilišta, stručnog nadzora, projektantskog nadzora i koordinatora II zaštite na radu i ima pravo pristupa na gradilište u svako doba uz poštivanje pravila propisana Zakonom o zaštiti na radu, te kontrolira je li izvršenje Ugovora u skladu s uvjetima određenima u Dokumentaciji o nabavi i odabranom ponudom.

(2) Sukladno odredbama Zakona o poslovima i djelatnostima prostornog uređenja i gradnje, Naručitelj će dostaviti Izvođaču imenovanje Ovlaštenog Voditelja Projekta i ostalih članova Projektnog tima kao predstavnika Naručitelja.

(3) Izvođač je dužan surađivati s predstavnicima Naručitelja, osobito s Voditeljem Projekta te na zahtjev Voditelja sukladno odredbama Ugovora voditi i dostavljati traženu dokumentaciju, pridržavati se danih propisanih uputa, naloga, pravila i principa za izradu potrebne dokumentacije, poslovne suradnje i komunikacijskih procedura od strane Ovlaštenog Voditelja Projekta.

(4) Izvođač je dužan staviti na raspolaganje svoje resurse / imenovane stručanjke u slučaju bilo kakvih terenskih provjera i/ili kontrola od strane tijela relevantnih za financiranje projekta gradnje (npr. SAFU, ARPA i sl.).

**Članak 29.**

**DOSTAVA PODATAKA**

(1) IZVOĐAČ će Naručitelju i bilo kojoj osobi koju Naručitelj ovlasti te tijelima u sustavu upravljanja i kontrole korištenja strukturnih instrumenata i Europskoj komisiji pružiti bez odgode sve informacije i dokumente koje se odnose na usluge koje su predmet ovog Ugovora.

(2) IZVOĐAČ će Naručitelju ili bilo kojoj osobi koju Naručitelj ovlasti, dopustiti da provjeri i provede reviziju evidencija i računa koji se odnose na usluge te da napravi preslike istih, tijekom i nakon pružanja usluga.

**Članak 30.**

**POVJERLJIVOST I VIDLJIVOST**

(1) IZVOĐAČ se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog pristanka NARUČITELJA.

(2) IZVOĐAČ će i nakon završetka ugovora biti vezan ovom preuzetom obvezom te će osigurati da ista obveza vrijedi i za njegovo osoblje.

(3) Za korištenje ugovora kao reference u svrhu preporuke na tržištu ili podnošenja ponude na nadmetanjima nije potrebno prethodno odobrenje NARUČITELJA pod uvjetom da je posao iz ugovora dobro obavljen.

(4) IZVOĐAČ neće davati javne izjave o projektu bez prethodnog odobrenja NARUČITELJA.

(4) Osim ako NARUČITELJ zahtijeva drugačije, IZVOĐAČ će poduzeti potrebne radnje kako bi financijski doprinos Europske unije dobio odgovarajući publicitet. Te radnje će biti u skladu s pravilima navedenim u Uputama za korisnike za razdoblje 2014.-2020. – Informiranje, komunikacija i vidljivost projekata.

**Članak 31.**

**UGOVORNA KAZNA**

(1) Ukoliko krivnjom IZVOĐAČA dođe do prekoračenja ugovorenog roka izvođenja radova NARUČITELJ ima pravo od IZVOĐAČA naplatiti ugovornu kaznu za prekoračenje ugovorenog roka za izvođenje radova utvrđenog člankom 21. Ugovora. Pravo Naručitelja na ugovornu kaznu ne utječe na ostala prava koja ima po Ugovoru.

(2) Ugovorna kazna se utvrđuje u visini 1‰ (jednog promila) od ukupno ugovorenog iznosa bez PDV za svaki kalendarski dan prekoračenja ugovorenog roka, s tim da sveukupni iznos ugovorne kazne ne može biti prijeći 5% (pet posto) od ukupno ugovorene vrijednosti radova bez PDV.

(3) U slučaju da ugovorna kazna po osnovi zakašnjenja dosegne iznos od 5% ukupno ugovorenog iznosa, a IZVOĐAČ nastavi kasniti s izvršenjem obveza iz Ugovora, NARUČITELJ je ovlašten raskinuti ugovor. Ukoliko NARUČITELJ zbog zakašnjenja IZVOĐAČA pretrpi štetu koja je veća od 5% vrijednosti Ugovora, ima pravo zahtijevati razliku do pune naknade štete, koju ima pravo naplatiti iz jamstva za uredno ispunjenje ugovora.

(4) Ugovorna kazna teče od proteka roka za izvršenje obveza koje čine predmet Ugovora do dana faktičkog kraja radova (datum upisa o završetku svih radova) koji mora biti evidentiran u građevinskom dnevniku od strane nadzornog inženjera. Ugovorna kazna ne oslobađa IZVOĐAČA obveze da dovrši radove ili od bilo koje druge ugovorne obveze. Naplata ugovorne kazne obavit će se po okončanoj situaciji, odbijanjem/umanjenjem od ukupne vrijednosti izvršenih radova.

**Članak 32.**

(1) Ako je Naručitelj stekao pravo na ugovornu kaznu dužan je pridržati pravo na ugovornu kaznu prilikom potpisa i ovjere Zapisnika o primopredaji radova i okonačnog obračuna odbijanjem/umanjenjem od ukupne vrijednosti izvršenih radova.

**Članak 33.**

**JAMSTVO ZA UREDNO ISPUNJENJE UGOVORA**

(1) Jamstvo za uredno ispunjenje ugovora predstavlja osiguranje Naručitelju za slučaj povrede ugovornih obveza od strane IZVOĐAČA.

(2) IZVOĐAČ je dužan u roku od najkasnije 10 (deset) kalendarskih dana od dana sklapanja Ugovora, naručitelju dostaviti jamstvo za uredno ispunjenje Ugovora o javnoj nabavi za slučaj povrede ugovornih obveza i to u visini 10% (deset posto) u apsolutnom iznosu od vrijednosti sklopljenog ugovora bez PDV-a s klauzulom „plativo na prvi poziv“ odnosno „bez prava prigovora“, isto mora biti bezuvjetno i s rokom važenja minimalno 60 dana nakon dovršetka radova.

Sukladno članku 214. stavku 4. ZJN 2016, IZVOĐAČ može umjesto garancije banke, kao jamstvo za uredno ispunjenje ugovora izvršiti uplatu novčanog pologa u traženom iznosu na bankovni žiro račun Naručitelja IBAN: ­­­­­­­­\_\_\_\_\_\_\_\_\_\_\_\_\_\_, Model: \_\_\_\_\_\_ poziv na broj: \_\_\_\_\_\_-*OIB Izvođača*, Opis plaćanja pristojbe: Jamstvo za uredno ispunjenje ugovora – novčani polog, broj ugovora

U slučaju nedostavljanja jamstva za uredno ispunjenje ugovora u roku iz stavka 2. ovog članka, Naručitelj će naplatiti Izvođačevo jamstvo za ozbiljnost ponude i može raskinuti Ugovor.

Naručitelj će vratiti Izvođaču Jamstvo za ozbiljnost ponude, bez kamata, u roku od 10 (deset) dana od dana potpisivanja ugovora, odnosno dostave jamstva za uredno ispunjenje ugovora.

1. U slučaju sklapanja dodataka Ugovoru koji bi rezultirali povećanjem ugovorene cijene, IZVOĐAČ je dužan dostaviti novo jamstvo izdano na razmjerno uvećani iznos, tako da isto iznosi 10% nove ukupne vrijednosti ugovora sa dodacima ili dodati jamstvo za razliku iznosa (bez PDV-a).
2. U slučaju produljenja roka izvršenja Ugovora, IZVOĐAČ je dužan dostaviti naručitelju produljeno jamstvo za uredno ispunjenje ugovora s rokom važenja minimalno 60 dana nakon dovršetka radova, sukladno prethodno navedenim uvjetima.

U slučaju zajednice gospodarskih subjekata, NARUČITELJ će prihvatiti jamstvo za uredno ispunjenje ugovora koje glasi na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici gospodarskih subjekata ili da svaki član zajednice gospodarskih subjekata dostavi jamstvo za svoj dio garancije.

(4) Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku. U tom slučaju, NARUČITELJ će takvo postupanje smatrati kao značajni nedostatak tijekom provedbe ugovora koje će u budućim postupcima javne nabave koristiti kao razlog isključenja tog gospodarskog subjekta iz postupka javne nabave u svemu prema odredbama članka 254. ZJN 2016.

(5) Ako jamstvo za uredno ispunjenje ugovora bude naplaćeno u slučaju povrede ugovornih obveza od strane IZVOĐAČA, a ugovor nije raskinut, IZVOĐAČ je obvezan u roku 10 (deset) dana od dana zaprimanja poziva na dostavu, Naručitelju dostaviti novo jamstvo po istim uvjetima.

Naručitelj je ovlašten iz tog Jamstva naplatiti cjelokupnu štetu koja mu je nastala uslijed povrede ugovorne obveze Izvoditelja, uključujući ugovornu kaznu za zakašnjenje iz članka 31. ovog Ugovora.

Naručitelj zadržava pravo postavljanja daljnjih zahtjeva za naknadu štete prema Izvođaču, u slučaju da ista premašuje iznos na koji glasi Jamstvo za uredno ispunjenje ugovora.

(5) Neiskorišteno jamstvo NARUČITELJ će vratiti IZVOĐAČU nakon potpisivanja i ovjere Zapisnika o primopredaji radova i okončanom obračunu i primopredaji i dostave jamstva za otklanjanje nedostataka u jamstvenom roku.

**Članak 34.**

**JAMSTVO ZA OTKLANJANJE NEDOSTATAKA U JAMSTVENOM ROKU**

(1) IZVOĐAČ jamči za ugovornu kvalitetu izvedenih radova, odnosno za otklanjanje nedostataka u jamstvenom roku. Jamstvo za otklanjanje nedostataka u jamstvenom roku predstavlja osiguranje Naručitelju za slučaj da Izvođač u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Naručitelj ima pravo zatražiti aktivaciju jamstva za sve iznose za koje davatelj jamstva odgovara u skladu s izdanim jamstvom zbog propusta Izvođača da popravi nedostatke ili naknadi štetu, u skladu s odredbama jamstva i do visine iznosa na koje ono glasi. Prije postavljanja zahtjeva za naplatom jamstva za otklanjanje nedostataka u jamstvenom roku Naručitelj će o svojoj namjeri obavijestiti Izvođača i u toj obavijesti navesti razlog aktivacije jamstva.

IZVOĐAČ je dužan nakon izvršene primopredaje radova, a najkasnije 10 dana prije isteka jamstva za uredno ispunjenje ugovora, Naručitelju dostaviti jamstvo za otklanjanje nedostataka u jamstvenom roku u obliku izvorne, neopozive i bezuvjetne bankarske garancije u korist Naručitelja u visini 10 % od ukupne konačne vrijednosti svih izvedenih radova bez poreza na dodanu vrijednost, s klauzulom "plativo na prvi poziv", odnosno "bez prava prigovora", koja mora biti bezuvjetna, s rokom važenja minimalno \_\_\_\_\_mjeseci.

Jamstveni rok za otklanjanje nedostataka počinje teći od dana ovjere Zapisnika o primopredaji radova od strane Naručitelja, Nadzora i Izvođača.

Jamstvo za otklanjanje nedostataka u jamstvenom roku mora glasiti na Naručitelja.

IZVOĐAČ može umjesto traženog jamstva dati novčani polog u traženom iznosu. Novčani polog uplaćuje u korist \_\_\_\_\_\_ na račun NARUČITELJA IBAN:\_\_\_\_\_\_\_\_\_\_\_\_, Model:\_\_\_\_ poziv na broj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ako izvođač u navedenom roku ne dostavi jamstvo za otklanjanje nedostataka u jamstvenom roku, Naručitelj će naplatiti jamstvo za uredno ispunjenje ugovora te ima pravo jednostrano raskinuti ugovor.

(2) U slučaju zajednice gospodarskih subjekata, NARUČITELJ će prihvatiti jamstvo za otklanjanje nedostataka u jamstvenom roku koje glasi na bilo kojega člana zajednice ponuditelja (garanta). Također, Naručitelj će prihvatiti jamstvo za otklanjanje nedostataka u jamstvenom roku koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici ponuditelja ili da svaki član zajednice ponuditelja dostavi jamstvo za svoj dio garancije. U slučaju zajednice ponuditelja, NARUČITELJ će prihvatiti novčani polog bilo kojega člana zajednice ponuditelja. Također, NARUČITELJ će prihvatiti uplatu novčanog pologa koji može glasiti na sve članove zajednice, a ne samo na jednog člana te uplata tada mora sadržavati navod o tome da je riječ o zajednici ponuditelja ili da svaki član zajednice ponuditelja izvrši uplatu za svoj dio garancije.

(3) Jamstvo za otklanjanje nedostataka u jamstvenom roku će se naplatiti u slučaju da IZVOĐAČ u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

(4) Neiskorišteno jamstvo NARUČITELJ će vratiti IZVOĐAČU nakon proteka jamstvenog roka.

(5) Naručitelj zadržava pravo postavljanja daljnjih zahtjeva za naknadu štete prema Izvođaču, u slučaju da ista premašuje iznos na koji glasi Jamstvo za otklanjanje nedostataka u jamstvenom roku.

(6) Jamstvo za otklanjanje nedostataka u jamstvenom roku obuhvaća: jamstva za građevinu i zemljište u pogledu ispunjenja temeljnih (bitnih) zahtjeva za građevinu i zemljište, jamstva za građevinsko-zanatske i završne radove, jamstvo na ugrađenoj opremi, uređajima i industrijskim proizvodima, tj. jamstvo za sve stavke koje će izvođač isporučiti Naručitelju.

U jamstvenom roku vrijeme odgovora na poziv na reklamaciju/servis/kvar tj. period unutar kojeg se mora pristupiti popravku i uklanjanju reklamacije/kvara je unutar 5 dana

Trajanje jamstva za otklanjanje nedostataka u jamstvenom roku ne umanjuje trajanje obaveza propisanih Zakonom o obveznim odnosima.

**Članak 35.**

**JAMSTVENI ROK**

(1) Jamstveni rok za izvedene radove iz članka 1. ovoga Ugovora je \_\_\_\_\_\_\_ mjeseci, a počinje teći od dana ovjere Zapisnika o primopredaji radova od strane Naručitelja, Nadzora i Izvođača.

(2) O uočenim nedostacima Izvođač će biti obaviješten što je prije moguće, a najkasnije u roku od mjesec dana od otkrivanja nedostatka. Izvođač je dužan na poziv na reklamaciju/servis/kvar tj. period unutar kojeg se mora pristupiti popravku i uklanjanju reklamacije/kvara pristupiti unutar 5 dana ili u dužem primjerenom roku kojeg odredi Naručitelj u svojem zahtjevu. U slučaju da Izvođač ne postupi po zahtjevu Naručitelja i otkloni nedostatke, Naručitelj je ovlašten koristiti se svim pravima predviđenim primjenjivim propisima, a u slučaju manjeg nedostataka ujedno može otkloniti nedostatak sam ili pomoću trećih na račun Izvođača.

(3) Zahtjeve po osnovi odgovornosti Izvođača za vrijeme jamstvenog roka ovlašten je u ime Naručitelja postavljati i Nadzorni inženjer.

(4) U slučaju neizvršenja, odnosno neurednog izvršenja obveza Izvođača u jamstvenom roku Naručitelj je ovlašten na aktivaciju jamstva za otklanjanje nedostataka u jamstvenom roku.

**Članak 36.**

**ODGOVORNOST ZA BITNE ZAHTJEVE ZA GRAĐEVINU**

(1) IZVOĐAČ odgovara za nedostatke građevine koji se tiču ispunjavanja zakonom određenih bitnih zahtjeva za građevinu u razdoblju od deset godina od predaje i primitka radova, sve sukladno važećem Zakonu o obveznim odnosima.

(2) Tijekom navedenog razdoblja IZVOĐAČ odgovara i za nedostatke zemljišta na kojem je podignuta građevina, osim ako elaboratom o geotehničkim istražnim radovima ili drugom odgovarajućom ispravom nije utvrđeno da je zemljište podobno za građenje, a tijekom građenja se nisu pojavile okolnosti koje dovode u sumnju osnovanost navedenih isprava.

**Članak 37.**

**POVREDA UGOVORA**

(1) Svaka Ugovorna strana dužna je ispuniti svoje ugovorne obveze te odgovara za njihovo ispunjenje. Ukoliko ugovorna strana povrijedi ugovornu obvezu, odnosno ne ispuni obvezu ili je ne ispuni sukladno ugovornim odredbama, odgovara sukladno odredbama Zakona o obveznim odnosima i drugim primjenjivim propisima.

(2) U slučaju povrede Ugovora, povrijeđena strana ima pravo na:

a) popravljanje štete; i/ili

b) raskid Ugovora.

(3) Ako Izvođač ne ispuni koju od svojih ugovornih obveza, Naručitelj, ne dovodeći u pitanje njegova prava iz stavka 2. ovog članka, također ima pravo:

a) obustaviti plaćanja; i/ili

b) umanjiti plaćanja ili ostvariti pravo na povrat plaćenog u visini koja odgovara povredi Ugovora.

(4) Ako Naručitelj ima pravo na popravljanje štete, on može navedene iznose naplatiti iz jamstva za uredno izvršenje ugovora ili jamstva za otklanjanje nedostataka u jamstvenom roku. Ugovorne strane ostvaruju pravo na popravljanje štete u zastarnim rokovima predviđenim važećim Zakonom o obveznim odnosima.

**Članak 38.**

**POVREDA PRAVA TREĆIH**

(1) IZVOĐAČ je dužan sanirati sve nastale štete uslijed građenja. Troškovi i radovi povezani sa sanacijom nastale štete se posebno ne obračunavaju i ne plaćaju, već se podrazumijeva da su uključeni u ukupnu ugovornu cijenu.

(2) IZVOĐAČ je obvezan štititi, obeštetiti, ne smatrati odgovornim i braniti NARUČITELJA i njegove djelatnike i predstavnike od svih i protiv svih potencijalnih i stvarnih šteta, odgovornosti, materijalnih zahtjeva, traženja, pravnih radnji i pravnih odluka uzrokovanih povredom Ugovora od strane IZVOĐAČA i/ili osoba za koje IZVOĐAČ odgovara.

(3) IZVOĐAČ odgovara za štetu koja nastane kao posljedica njegovih radnji i/ili propusta prilikom obavljanja usluga koje su predmet ugovora, uključujući štetu koja nastane kao posljedica radnji i/ili propusta njegovih podugovaratelja i drugih osoba za koje IZVOĐAČ odgovara. IZVOĐAČ odgovara za štetu koja nastane kao posljedica povrede ugovornih ili zakonskih odredbi.

(4) U slučaju povrede prava trećih, IZVOĐAČ je dužan preuzeti na sebe zahtjeve trećih ili, ako isto nije moguće, naknaditi NARUČITELJU štetu nastalu kao posljedica takvih zahtjeva. NARUČITELJ je dužan u što kraćem vremenu obavijestiti IZVOĐAČA o zahtjevu trećeg, a najkasnije u roku od 15 dana od primitka zahtjeva trećeg.

(5) Ako NARUČITELJ popravi ili nadoknadi štetu nastalu trećim osobama po osnovi provedbe Ugovora od strane IZVOĐAČA, NARUČITELJ ima pravo naknaditi štetu od IZVOĐAČA na NARUČITELJU prihvatljiv način uključujući i aktiviranje jamstva za uredno ispunjenje ugovora.

(6) U slučaju pokretanja postupaka protiv NARUČITELJA zbog povrede Ugovora i/ili važećih propisa od strane IZVOĐAČA i/ili osoba za koje on odgovara, IZVOĐAČ će preuzeti odgovornost za zahtjeve proizašle iz navedenih povreda. IZVOĐAČ potpisom ovog Ugovora unaprijed daje pristanak da će, u slučaju sudskog postupka, stupiti u parnicu u svojstvu tuženika, ako tužitelj na isto pristane.

(7) Odredbe ovog članka primjenjuju se i na zahtjeve nositelja prava intelektualnog vlasništva s naslova povrede prava intelektualnog vlasništva do koje je došlo prilikom NARUČITELJEVOG korištenja patenata, licenci, nacrta, dizajna, modela, brenda ili žigova sukladno Ugovoru, osim u slučaju kada je do povrede došlo zbog podudaranja s dizajnom ili specifikacijama koje je osigurao NARUČITELJ.

**Članak 39.**

**VIŠA SILA**

(1) Smatrat će se da nijedna Ugovorna strana nije povrijedila ugovornu obvezu ako je u ispunjenju te obveze spriječena nekom od okolnosti više sile koja nastupi nakon sklapanja Ugovora, a prije dospjelosti ugovorne obveze.

(2) Ako bilo koja od Ugovornih strana smatra da je nastupila koja od okolnosti više sile koja može utjecati na ispunjavanje njene obveze, o tome će bez odlaganja usmeno obavijestiti drugu Ugovornu stranu, a najkasnije 3 dana od nastanka predmetnog događaja ili saznanja za isti uputit će drugoj ugovornoj strani i pisanu obavijest. U predmetnoj obavijesti treba navesti pojedinosti o prirodi, mogućem trajanju i vjerojatnim posljedicama tog događaja te predočiti dokaze iz kojih se može utvrditi nastupanje ovakvog događaja. Ugovorna strana koja ne postupi sukladno navedenom, odgovorna je drugoj ugovornoj strani za štetu koju ova pretrpi zbog propusta davanja ovakve obavijesti. Ugovorne strane pokušati će novonastalu situaciju riješiti obostranim sporazumom, u cilju optimalnog ostvarenja prava i obveza prema predmetnom Ugovoru. U slučaju nastupanja više sile svaka Ugovorna strana nastavit će izvršavati svoje ugovorne obveze do mjere do koje je to razumno moguće.

(3) Ako su IZVOĐAČU nastali dodatni troškovi zbog uputa NARUČITELJA iz prethodnog stavka, IZVOĐAČ ima pravo na naknadu predmetnih troškova. Traženi iznos prije isplate odobrava NARUČITELJ.

**Članak 40.**

**RASKID UGOVORA**

(1) Svaka Ugovorna strana ima pravo, sukladno ugovornim odredbama koje uređuju raskid Ugovora, raskinuti ugovorni odnos ako druga Ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u eventualno naknadnom primjerenom roku koji joj za to ostavi druga Ugovorna strana.

(2) Obavijest o propustu Ugovorna strana dostavlja prekršitelju pisanim putem, faksom ili poštom preporučeno, primitkom koje naknadni primjereni rok počinje teći.

- Ako u navedenom naknadnom roku prekršitelj ne uskladi svoje ponašanje sa svojim ugovornim obvezama, Ugovor se smatra raskinutim bez potrebe davanja ikakvih daljnjih obavijesti ili izjava.

- Ako u naknadnom roku prekršitelj otkloni propust, raskid nema učinka.

**Članak 41.**

**RASKID UGOVORA OD STRANE NARUČITELJA**

(1) Naručitelj može raskinuti Ugovor te naplatiti odgovarajuće jamstvo, uz ostavljanje naknadnog roka za otklanjanje propusta od 14 dana od slanja obavijesti Izvođaču, iz slijedećih razloga:

- ako Izvođač ne ispuni, odnosno ne ispuni uredno svoju ugovornu obvezu s time da se to osobito (ali ne isključivo) odnosi na slučaj da Izvođač kasni s izvođenjem radova više od 60 dana u odnosu na Dinamičko-financijski plan prema svakoj pojedinoj stavki radova iz usvojenog i važećeg Dinamičko-financijskog plana, a prema pismenoj konstataciji stručnog nadzora;

- ako Izvođač bez opravdanog razloga odbije ili propusti izvršiti neki od naloga/uputa Nadzornog inženjera, odnosno Naručitelja danih sukladno Ugovoru;

- ako Izvođač izvrši prijenos cijelog ili dijela Ugovora bez suglasnosti Naručitelja ili angažira podugovaratelje suprotno ugovornim odredbama;

- ako Izvođač pretrpi statusne promjene, uključujući one kojima se mijenja pravna osobnost, a zbog kojih dolazi do promjene ugovorne strane ili drugog razloga zbog kojeg nastavak ugovorene suradnje nije moguć, osim u slučaju da je predmetna izmjena dopuštena Ugovorom;

- ako Izvođač ne dostavi tražena jamstva u skladu s Ugovorom, ili davatelj jamstva ne može ispuniti svoje obveze, a Izvođač nije dostavio novo važeće jamstvo;

- ako Izvođač ne dostavi policu osiguranja u skladu s člankom 12. Ugovora;

- ako Izvođač ne postupi po zahtjevu za uklanjanje nedostataka u predviđenom roku;

- zbog kašnjenja Izvođača u slučaju kada je ugovorna kazna dosegla najviši dopušteni iznos

- ako Izvođač prepusti podugovaratelju izvođenje radova suprotno Ugovoru.

(2) Naručitelj može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje, odnosno otklanjanje propusta, od onog koji je određen u stavku 1. ovog članka, kada je isto opravdano okolnostima konkretnog slučaja.

(3) Naručitelj može u bilo koje vrijeme, bez potrebe ostavljanja naknadnog primjerenog roka za ispunjenje, raskinuti Ugovor s učinkom od slanja pisane obavijesti upućene Izvođaču te naplatiti jamstvo za uredno ispunjenje ugovora u punom iznosu, iz sljedećih razloga:

- ako je nad Izvođačem otvoren stečajni postupak ili postupak likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u bilo kojem sličnom postupku prema propisima države sjedišta Izvođača;

- ako je Izvođaču ili osobi koja ga je po zakonu ovlaštena zastupati izrečena pravomoćna osuđujuća presuda za bilo koje od kaznenih djela određenih važećim Zakonom o javnoj nabavi u smislu obveznog razloga za isključenje ponuditelja, odnosno za odgovarajuća kaznena djela prema propisima države sjedišta Izvođača ili države čiji je državljanin osoba ovlaštena na zastupanje;

- ako se nakon dodjele Ugovora dokaže da je postupak nabave ili izvršavanje Ugovora bilo zahvaćeno nepravilnostima ili prijevarom, što uključuje dostavu Naručitelju lažnih podataka i izjava u svrhu izvršenja Ugovora,

- ako se dokaže da je postupak nabave ili izvršenje nekog drugog ugovora financiranog iz proračuna Europske unije i/ili Republike Hrvatske kojeg je Izvođač strana, bilo zahvaćeno nepravilnostima ili prijevarom, a vjerojatno je da će to utjecati na izvršenje ovog Ugovora.

(4) U slučaju raskida iz razloga navedenih u stavcima 1. i 3. ovog članka Naručitelj ima pravo potraživati od Izvođača popravljanje štete koja mu je nastala zbog raskida, uključujući dodatne troškove koje je imao radi raskida. Izvođač snosi sve troškove vezane uz raskid Ugovora. Predmetno pravo Naručitelja na popravljanje štete je bez utjecaja na ostala prava koja Naručitelj ostvaruje sukladno Ugovoru. U slučaju raskida, Izvođač je dužan bez odgode poduzeti neposredne radnje i/ili mjere za pravovremen i uredan prestanak izvršenja radova te će sve daljnje troškove svesti na minimum.

(5) Raskid Ugovora neće imati utjecaja na druga prava ugovornih stranaka predviđena Ugovorom. Nakon raskida, Naručitelj može sklopiti bilo koji ugovor s trećom osobom, u kojem slučaju je Izvođač dužan naknaditi štetu koja Naručitelju nastane zbog sklapanja novog ugovora o nabavi radova, uključujući naknadu troška koji nastane zbog razlike u vrijednosti nabave.

(6) Po raskidu Ugovora, Nadzorni inženjer će, čim to bude moguće, provesti s Izvođačem primopredaju do tada izvedenih radova te utvrditi vrijednost radova i svih iznosa koji se Izvođaču duguju na dan raskida Ugovora kao i iznose koje Izvođač duguje Naručitelju na dan raskida Ugovora.

(7) U slučaju raskida, Naručitelj će, čim to bude moguće i u prisutnosti Izvođača ili u odsustvu uredno pozvanog Izvođača, sastaviti zapisnik o radovima izvedenim sukladno Ugovoru.

(8) Naručitelj može raskinuti Ugovor u svako doba pisanom obavijesti Izvođaču uz otkazni rok od 14 dana od primitka obavijesti bez navođenja razloga raskida. U tom slučaju Izvođač će osim naknade za već izvršeni rad moći tražiti i naknadu pretrpljene štete u smislu obične štete, ali ne i izmakle koristi. Naručitelj neće raskinuti Ugovor prema ovom članku kako bi ugovorne radove sam izveo ili organizirao da ih izvede drugi Izvođač.

**Članak 42.**

**RASKID UGOVORA OD STRANE IZVOĐAČA**

(1) Izvođač može raskinuti Ugovor uz ostavljanje naknadnog roka za otklanjanje propusta od 14 dana od primitka obavijesti, iz sljedećih razloga:

a) ako Naručitelj nakon isteka roka iz članka Ugovora ne plati Izvođaču iznose koje mu duguje,

b) ako Naručitelj ne ispunjava svoje ugovorne obveze usprkos ponovljenim pisanim

upozorenjima Izvođača.

(2) Izvođač može u iznimnim situacijama, ovisno o vrsti i razlozima povrede, odrediti i duži primjereni rok za ispunjenje kada je isto opravdano okolnostima konkretnog slučaja.

(3) Raskid Ugovora neće imati utjecaja na druga prava ugovornih stranaka predviđena Ugovorom.

(4) U slučaju raskida zbog krivnje Naručitelja, Naručitelj će Izvođaču nadoknaditi time prouzročenu štetu.

**IZMJENE UGOVORA O JAVNOJ NABAVI TIJEKOM NJEGOVA TRAJANJA**

**Članak 43.**

**Nalozi Nadzornog inženjera**

(1) Kada je to nužno za funkcionalnost objekta Nadzorni inženjer može do ovjere Zapisnika o primopredaji izdavati naloge koji se odnose na:

a) promjene količine bilo koje stavke radova koji su predmet Ugovora,

b) promjenu tehničkih karakteristika radova, promjenu kota, pozicija i/ili dimenzija bilo kojeg dijela radova, ako za navedeno postoji suglasnost Projektantskog nadzora;

c) bilo koje naknadne i nepredviđene radove, opremu, materijale ili usluge potrebne za izvođenje radova, ispitivanja i istraživačke radove te

d) promjenu redoslijeda ili dinamike izvođenja radova.

(2) Naloge iz prethodnog stavka Nadzorni inženjer može izdati sukladno odredbama ovog članka samo pod uvjetom da nalog ne rezultira povećanjem ukupne ugovorene cijene građenja, promjenom roka za izvođenje radova određenog Ugovorom te promjenom pravne prirode Ugovora.

(3) Za izmjene putem naloga sukladno odredbama ovog članka nije potrebno raditi dodatak Ugovoru. Za izdavanje naloga sukladno odredbama ovog članka Nadzornom inženjeru je potrebno prethodno odobrenje Naručitelja.

(4) Izvođač je dužan postupati po nalozima Nadzornog inženjera. Izvođač ne može vršiti izmjene radova bez prethodnog naloga, odnosno odobrenja Nadzornog inženjera ili sklopljenog dodatka Ugovoru.

(5) Izdavanje naloga sukladno odredbama ovog članka nije moguće ako bi nalog rezultirao izmjenom Ugovora koja bi se smatrala nedopuštenom izmjenom sukladno primjenjivom Zakonu o javnoj nabavi.

**Članak 44.**

(1) Izmjene Ugovora koje se ne provode nalogom Nadzornog inženjera provode se sukladno odredbama ovog članka Ugovora i moraju biti regulirane u obliku pisanog dodatka Ugovoru.

(2) Izmjene ugovora mogu se odnositi samo na one izmjene koje se sukladno propisima kojima se uređuje javna nabava ne smatraju značajnim izmjenama u odnosu na sadržaj i osnovne elemente Ugovora. Iznimno od navedenoga, u slučaju predviđenim stavkom 4. ovog članka nije potrebno raditi pisani dodatak Ugovoru. Naručitelj je obvezan provesti novi postupak javne nabave u slučaju značajnih izmjena Ugovora tijekom njegova trajanja.

(3) Naručitelj je ovlašten izmijeniti ovaj Ugovor tijekom njegova trajanja bez provođenja novog postupka javne nabave:

a) Ako izmjene, neovisno o njihovoj vrijednosti, nisu značajne.

Izmjena Ugovora tijekom njegova trajanja smatra se značajnom ako njome Ugovor postaje značajno različit po svojoj naravi od prvotno zaključenog, a izmjena se u svakom slučaju smatra značajnom ako je ispunjen jedan ili više sljedećih uvjeta:

* izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih ponuditelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave;
* izmjenom se mijenja ekonomska ravnoteža ugovora u korist IZVOĐAČA na način koji nije predviđen prvotni ugovorom;
* izmjenom se značajno povećava opseg Ugovora;
* ako novi IZVOĐAČ zamijeni onoga kojemu je prvotno Naručitelj dodijelio ugovor (osim ako je dopušteno Ugovorom).

b) Ako je vrijednost izmjene manja je od 15 % prvotne vrijednosti Ugovora utvrđene člankom 15. Ugovora i izmjena ne mijenja cjelokupnu prirodu ugovora. Pritom, ako je učinjeno nekoliko uzastopnih izmjena, ograničenje vrijednosti procjenjivat će se na temelju neto kumulativne vrijednosti svih uzastopnih izmjena.

c) kada je mogućnost izmjene predviđena odredbama ovog Ugovora, pod uvjetom da takva izmjena ne znači promjenu pravne prirode Ugovora.

(4) Za izmjene manjeg značenja kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni. Učinak promjene će nastupiti kada druga strana zaprimi takvu obavijest.

(5) Izmjena koju je izvršio IZVOĐAČ bez pisanog naloga ili bez dodatka ugovoru nije dopuštena i izvršena je na njegov financijski rizik. Ako se traži izmjena zbog propusta ili kršenja ugovora od strane IZVOĐAČA, svaki dodatni trošak te izmjene snosi IZVOĐAČ.

**Članak 45.**

**DODATNI RADOVI**

(1) Naručitelj je ovlašten izmijeniti Ugovor tijekom njegova trajanja bez provođenja novog postupka javne nabave radi nabave dodatnih radova od IZVOĐAČA koje su se pokazale potrebnim, a nisu bile uključene u prvotnu nabavu, ako promjena IZVOĐAČA:

1. nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i

2. prouzročila bi značajne poteškoće ili znatno povećavanje troškova za NARUČITELJA.

(2) Pritom svako povećanje ukupne ugovorene cijene ne smije biti veće od 30 % vrijednosti Ugovora utvrđene člankom 15. Ugovora. Ako je učinjeno nekoliko uzastopnih izmjena, navedeno ograničenje procjenjuje se na temelju neto kumulativne vrijednosti svih uzastopnih izmjena.

**Članak 46.**

**IZMJENE UGOVORA ZBOG NEPREDVIĐENIH OKOLNOSTI**

(1) U skladu sa člankom 317. ZJN 2016 NARUČITELJ je ovlašten izmijeniti Ugovor tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

- do potrebe za izmjenom došlo je zbog okolnosti koje pažljiv NARUČITELJ nije mogao predvidjeti;

- izmjenom se ne mijenja cjelokupna priroda ugovora;

- svako povećanje cijene nije veće od 30 % vrijednosti Ugovora utvrđene člankom 15. Ugovora.

(2) Pritom, ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

**Članak 47.**

**IZMJENA UGOVORNIH STRANA**

(1) NARUČITELJ je ovlašten izmijeniti Ugovor tijekom njegova trajanja bez provođenja novog postupka javne nabave s ciljem zamjene prvotnog IZVOĐAČA s novim IZVOĐAČEM koje je posljedica:

- primjene članka 315. ZJN 2016,

- općeg ili djelomičnog pravnog sljedništva prvotnog IZVOĐAČA, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu Ugovora te da nema za cilj izbjegavanje primjene ZJN 2016 ili

- obveze neposrednog plaćanja podugovarateljima.

(2) Gospodarski subjekt koji postaje nova ugovorna strana zadovoljava sve uvjete i zahtjeve koji su bili predviđeni u provedenom postupku javne nabave. U svrhu ove izmjene, NARUČITELJ ima pravo prije pristanka na izmjenu zahtijevati od IZVOĐAČA, odnosno novog subjekta, dostavu dokumenta kojima se dokazuje da nova ugovorna strana zadovoljava uvjete i zahtjeve koji su bili predviđeni u postupku javne nabave koji je prethodio sklapanju Ugovora.

**Članak 48.**

**POSTUPANJE UGOVORNIH STRANA U SLUČAJU IZMJENA**

(1) Ugovorna strana kod koje su nastupile okolnosti zbog kojih se traži izmjena Ugovora upućuje zahtjev za izmjenu Nadzornom inženjeru radi izdavanja mišljenja, pri čemu se predmetni zahtjev daje na znanje i drugoj ugovornoj strani. Zahtjev se dostavlja što je prije moguće od nastanka okolnosti zbog kojih se traži izmjena. Zahtjev mora biti sastavljen u pisanom obliku i sadržavati razloge zbog kojih se predmetna izmjena predlaže.

(2) Nadzorni inženjer izdat će mišljenje o podnesenom zahtjevu u roku od 10 dana od primitka zahtjeva. Ako je u svojem mišljenju utvrdio da je zahtjev za izmjenom osnovan, osim podnositelju zahtjeva Nadzorni inženjer u navedenom roku dostavlja mišljenje i drugoj Ugovornoj strani.

(3) Druga ugovorna strana očitovat će se prihvaća li predloženu izmjenu u roku od 30 dana od primitka mišljenja Nadzornog inženjera. U slučaju postizanja suglasnosti oko sadržaja izmjene, Naručitelj će pripremiti tekst dodatka Ugovoru i isti dostaviti na potpis Izvođaču.

(4) Ako je potrebna dodatna dokumentacija kako bi se razmotrio zahtjev za izmjenu može se postaviti zahtjev za dostavom takve dokumentacije. U slučaju takvog zahtjeva rok za očitovanje o predloženoj izmjeni iz prethodnog stavka ovog članka miruje u razdoblju od postavljanja zahtjeva za dostavom dodatne dokumentacije pa do njezina zaprimanja te nastavlja teći protekom navedenog razdoblja.

**Članak 49.**

(1) Tijekom trajanja, ovaj Ugovor smije se izmijeniti bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. ZJN 2016  
2. vrijednost izmjene manja je od 15 % prvotne vrijednosti ovoga Ugovora utvrđene člankom 15. Ugovora.

3. izmjena ne mijenja cjelokupnu prirodu ugovora.

(2) NARUČITELJ za primjenu prethodnog stavka ne provjerava jesu li ispunjeni uvjeti iz članka 47. Ugovora.

(3) Ako je učinjeno nekoliko uzastopnih izmjena, ograničenje vrijednosti iz stavka 1. točke 2. ovoga članka Ugovora ocjenjuje se na temelju neto kumulativne vrijednosti svih uzastopnih izmjena.

**Članak 50.**

**PRIVREMENA OBUSTAVA**

(1) NARUČITELJ ili Nadzorni inženjer po nalogu NARUČITELJA, mogu u svako doba naložiti privremenu obustavu radova ili dijela radova. Po primitku naloga IZVOĐAČ će obustaviti izvršavanje Ugovora ili bilo kojeg dijela Ugovora za vrijeme te na način naveden u nalogu. Obustava će nastupiti s danom primitka naloga ili kasnije, na dan naveden u nalogu. NARUČITELJ, odnosno Nadzorni inženjer, nije dužan navesti razloge obustave radova.

(2) U slučaju sumnje da su u postupku nabave ili izvršavanja Ugovora počinjene nepravilnosti ili prijevare, može se obustaviti izvršavanje Ugovora uključujući i plaćanja kako bi se utvrdilo da li je došlo do počinjenja takvih nepravilnosti ili prijevara. Ako se utvrdi da nepravilnosti ili prijevare nisu počinjene, Ugovor će se nastaviti izvršavati čim će to biti moguće.

(3) Tijekom obustave IZVOĐAČ je dužan konzervirati radove, odnosno dužan je zaštiti radove od propadanja i oštećenja na tehnički prikladan i ispravan način, zaštiti i osigurati radove na koje se predmetna obustava odnosi od uništenja, gubitka ili oštećenja te uskladištiti, zaštiti i osigurati opremu u skladu s danim uputama.

(4) Ako je IZVOĐAČ odgovoran za obustavu radova NARUČITELJ ima pravo na naknadu štete koja mu je nastala zbog obustave radova kao i na naplatu ugovorne kazne zbog zakašnjenja u izvršenju obveza do kojeg je došlo zbog obustave radova. Svoja potraživanja NARUČITELJ može naplatiti putem jamstva za uredno ispunjenje ugovora.

(5) Ugovorne strane će zapisnički utvrditi stanje gradilišta u roku od 15 dana od dana zaprimanja naloga o obustavi radova. Po prestanku obustave IZVOĐAČ i Nadzorni inženjer će zajedno pregledati radove na koje se odnosila obustava.

(6) Čim to bude moguće, NARUČITELJ, odnosno Nadzorni inženjer, će naložiti IZVOĐAČU da nastavi s izvođenjem radova ili istog obavijestiti o nemogućnosti nastavka izvršavanja i raskidu Ugovora.

(7) Ako IZVOĐAČ, koji nije odgovoran za obustavu, ima troškove zbog toga što je postupio prema danim uputama i/ili zbog ponovnog nastavka radova IZVOĐAČ ima pravo na:

a) produljenje roka izvršenja za svako takvo zakašnjenje ako dovršenje kasni ili će kasniti, i

b) plaćanje stvarnih troškova koje je Izvođač pretrpio zbog obustave radova.

(8) Stvarnim troškovima koje je IZVOĐAČ pretrpio zbog obustave, smatraju se troškovi produžetka jamstava i polica osiguranja za razdoblje produljenja roka izvođenja radova. Stvarnim troškovima koje je IZVOĐAČ pretrpio zbog obustave smatraju se i troškovi demobilizacije i mobilizacije na gradilištu zbog obustave radova te troškovi konzerviranja radova sukladno prethodnom članku kao i troškovi čuvarske službe za vrijeme obustave radova.

(9) IZVOĐAČ može izvršiti demobilizaciju gradilišta u slučaju obustave radova samo uz pisanu suglasnost NARUČITELJA, a ponovnu mobilizaciju je dužan izvršiti u roku od najviše 15 dana od primitka odluke Naručitelja, odnosno Nadzornog inženjera, o ukidanju obustave radova te naloga o ponovnom početku izvođenja radova.

(10) IZVOĐAČ nema pravo na naknadu izmakle dobiti ili naknadu troškova gradilišta te gradilišnog osoblja.

(11) U slučaju postavljanja zahtjeva za naknadom troška iz ovog članka IZVOĐAČ je takav zahtjev dužan postaviti čim su predmetni troškovi nastali, a najkasnije u roku od 15 dana od nastanka troška. Zahtjev mora biti obrazložen i popraćen odgovarajućim dokazima o stvarno nastalim troškovima te se upućuje Nadzornom inženjeru na davanje mišljenja, a u slučaju osnovanosti zahtjeva pristupa se izmjeni Ugovora.

**Članak 51.**

**SUKOB INTERESA**

(1) IZVOĐAČ će poduzeti sve potrebne radnje i/ili mjere za sprečavanje ili okončanje bilo koje situacije koja može ugroziti nepristrano i objektivno izvršenje Ugovora. IZVOĐAČ će bez odgode obavijestiti NARUČITELJA o svakoj opasnosti od nastanka sukoba interesa koja se pojavi tijekom izvršenja Ugovora te radnjama koje će poduzeti ili je poduzeo radi sprječavanja nastanka sukoba interesa. NARUČITELJ pridržava pravo provjere i ocjene jesu li poduzete radnje i/ili mjere odgovarajuće te ima pravo tražiti poduzimanje dodatnih radnji i/ili mjera. U slučaju zamjene člana osoblja IZVOĐAČA u svrhu sprječavanja ili okončanja sukoba interesa, IZVOĐAČ nema pravo na naknadu troška zamjene.

(2) Ako za vrijeme izvršavanja Ugovora nastupi sukob interesa na strani IZVOĐAČA ili se naknadno otkrije da je takav sukob postojao prilikom dodjele Ugovora, NARUČITELJ ima pravo raskinuti ugovor bez prava IZVOĐAČA na naknadu štete.

**ZAVRŠNE ODREDBE**

**Članak 52.**

**JEZIK I KOMUNIKACIJA**

(1) Jezik Ugovora je hrvatski jezik i sva usmena i pisana komunikacija Ugovornih strana odvija se na hrvatskom jeziku.

(2) Komunikacija između Ugovornih strana odvijat će se putem pošte, telefona, telefaksa, elektroničke pošte ili osobnom dostavom pisane komunikacije na adresu koju su ugovorne strane odredile.

(4) Kada Ugovor predviđa davanje ili izdavanje kakve obavijesti, zahtjeva, suglasnosti, potvrde ili odluke, takva se obavijest, zahtjev, suglasnost, potvrda ili odluka ne smije uskratiti bez opravdanog razloga, ne smije kasniti i mora se izdati u pisanom obliku (osim ako je drugačije određeno Ugovorom).

(5) Svaka usmena uputa ili zahtjev potvrđuju se pisanim putem u najkraćem mogućem roku.

(6) Pismena upućena drugoj Ugovornoj strani dostavljaju se na znanje Nadzornom inženjeru, a pismena Izvođača upućena Nadzornom inženjeru dostavljaju se na znanje Naručitelju. Odredbe ovog članka na odgovarajući način se primjenjuju na komunikaciju s Nadzornim inženjerom.

**Članak 53.**

**MJERODAVNO PRAVO**

(1) Mjerodavno pravo za ovaj ugovor je pravo Republike Hrvatske. Posebne uzance o građenju neće se primjenjivati.

(2) Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, uz odredbe Zakona o javnoj nabavi, na odgovarajući način primjenjivat će se odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalih propisa koji uređuju predmetno područje.

**Članak 54.**

**RJEŠAVANJE SPOROVA**

(1) Sve eventualne sporove proizašle iz ovog Ugovora stranke će nastojati riješiti u mirnim putem duhu dobrih poslovnih običaja, sporazumno, u pisanom obliku.

(2) U slučaju da se spor ne može riješiti sporazumno, ugovorne strane suglasno određuju njegovo rješavanje pred stvarno nadležnim sudom u Šibeniku.

**Članak 55.**

**BROJ PRIMJERAKA**

(1) Ovaj Ugovor sastavljen je u 4 (četiri) primjeraka od kojih NARUČITELJ zadržava 2 (dva) primjeraka, a IZVOĐAČ 2 (dva) primjerka.

**Članak 56.**

1. Ugovorne strane potpisom preuzimaju prava i obveze iz ovoga Ugovora.

|  |  |  |
| --- | --- | --- |
| Za NARUČITELJA: |  | Za IZVOĐAČA: |
|  |  |  |

Prilozi:

Projektno-tehnička dokumentacija projekta

Ponudbeni list i popunjeni troškovnik iz ponude Izvoditelja broj: \_\_\_\_ od \_\_\_\_\_\_

Dinamičko financijski plan izvođenja radova

Izjava o jamstvenom roku iz ponude Izvoditelja broj: \_\_\_\_\_ od \_\_\_\_\_\_\_\_.